
Turistanan malcontento cu e construccionnan den area turistico di Eagle Beach 


Ariba e red social Face- 
book por a tuma nota di 
un publicacion den un 
grupo dedica na turista 
cu ta bishita of ta inte- 
resa den bishita Aruba na 
unda un usuario a publica 
un potret di un construc- 
cion den e area di Eagle 
Beach. E publicacion aki 
a ricibi basta comentario 
di otro turistanan cu den 
su mayoria a expresa nan 
malcontento pa cu tanto 
diferente construccion cu 
tin andando aworaki. 


E potret a wordo publica 
hunto cu e texto: “Progreso 
actual di Iberostar na Eagle 
Beach.” Esaki di biaha a capta 
atencion di otro turistanan cu 
a expresa nan malcontento pa 
e construccion cu ta andando. 


“E ta net riba nos timeshare. 
Stop di sobreconstrui Aru- 
ba,” un usauario a comenta. 
Mientras otro a comenta: 
“Teribel! Ora mi a cumpra mi 
timeshare tabatin leynan pa 
stop di construi pa no haci’e 
yen di hende.” 
Varios usuario a expresa e 
mesun opinion, cu tanto 
construccion ta bay haci cu e 
beach publico di Eagle Beach 
ta bay ta demasiado yen di 


hende cu ya e ta bay bira difi- 
cil pa e turistanan disfruta 
trankilamente di Eagle Beach. 


“Stop e construccion! E isla ta 
wordo destrui pa companian- 
an buscado di placa,” ; “Hopi 


bergonsoso. E beyesa di Aru- 
ba ta bay disparce pronto,” ; 
“Hopi tristo cu nan ta sobre 
construyendo e bunita isla 
aki,” ; “Horibel, ki monstro- 
sidad,” ta algun di e otro co- 
mentarionan cu e turistanan 


a laga ariba e publicacion aki. 


Un turista cu ta pertenece na 
e grupo aki a comenta tocante 
e impacto cu esaki por tin 
ariba e problema cu tin caba 
di mal holo den e area aki. 


“Eynan e red electrico ta bay 
y mas holo di e awanan sushi 
sigui pa mas musca! Mi tin 
cu bay cambia mi timeshare 
pa un luga nobo pa mi keda,” 
e usuario a comenta. 


Ex-parlamentario di Aruba deteni pa atraco arma 


Informacion cu a circula 
den medionan di comu- 
nicacion local den ultimo 
dianan ta indica cu ex-par- 
lamentario di Aruba, un 
muhe di inicialnan L.W., 
a keda deteni hunto cu su 
pareha y su yiu menor di 
edad, pa sospecho di atra- 
co cu arma. 


Medionan local a identifica e 
pareha como O. H., indican- 
do cu ta trata di un persona 
conoci pa husticia. L.W. ac- 
tualmente ta traha como do- 


cente. Sinembargo, ta mustra 
cu tur tres, incluyendo e yiu 
di apenas 16 aña di edad, ta- 
bata involucra den e crimen 
di atraco arma. 


Por a compronde cu e atraco 
a tuma lugar dia 26 di no- 
vember y e victima a resulta 
herida, unda W. a fungi como 
chauffeur den e auto cu a usa 
pa comete e atraco. E deten- 
cion a tuma lugar dia 20 di 
november. Segun informa- 
cion den medionan local, du- 
rante interogacion, W. mes a 


haci diferente confesion cu a 
resulta den detencion di H. 
Na momento cu a detene H. 
tambe, a haya droga den e cas. 
Cu esaki a informa cu e in- 
vestigacion cu a resulta den 
e detencion tabata vincula 
cu un caso grandi di droga. 
Sinembargo, e yiu menor di 
edad aparentemente ta invo- 
lucra solamente den e caso di 
atraco arma. 


Potret di archivo. 


Auto a dal peaton cu tabata crusa 
Watty Vos Boulevard 


Un persona a keda seria- 
mente herida ayera den 
oranan di atardi despues 
cu un auto a dal’e riba ca- 
minda di Watty Vos Boule- 
vard specificamente bay- 
endo e rotonde di area di 
Ponton. 


Polis a yega na e sitio di e su- 
cedido mesora pa asina por 


cuminsa controla e trafico 
den e caminda aki, e auto en- 
volvi a haya basta daño mate- 
rial den su windshield unda 
den diferente medionan di 
comunicacion por a mira cu 
e victima a keda benta cant’i 
caminda y tabatin mester 
di atencion medico urgente 
debi na e golpinan fuerte cu 
el a haya. 


Ambulance a logra yega pa 
asina por stabilisa e victima 
prome y despues por a hib’e 
te hospital. 
Debi na e magnitud di e im- 
pacto aki tanto pa e chauffeur 
como pa e victima, polis tam- 
be a pone e chauffeur supla 
pa por demostra si e persona 
aki tabata stuur bao influen- 
cia di alcohol. 

Luc Alofs:“Mi ta spera cu pronto Aruba y Hulanda lo yega na 
un acuerdo pa nos por participa den e proceso di negociacion of 
deliberacion di fondonan” 


Despues di discurso di minister di Cultura 
Xiomara 
Maduro, 
na 
Genootschap 
Nederland Aruba riba e Herdenkingsjaar 
Slavernijverleden e cual a keda “tot nader 
oder,” e peticion pa sigui participa den e 
proceso di negociacion of deliberacion 
over di e gobernacion pa haya fondonan pa 
proyectonan na Aruba ta continua. 


Den un entrevista cu Bon Dia Aruba, Luc Alofs 
ken ta miembro di un plataforma cu ta yama 
Interinsulair Overleg tocante e pasado di sclavitud 
cu a ser lanta despues di e rapport den cual a skirbi 
tur e recomendacion pa cu Gobierno Hulandes na 
aña 2021, el a bisa cu nan a ripara cu aunke Gobierno 
Hulandes a pidi diferente colaboradornan na 
islanan pa por organisa dialogonan riba nan isla pa 
por duna imput na e rapport, esey a tuma luga na 
tur isla perteneciente na Reino Hulandes, menos 
Aruba. 


Alofs ken tabata e coordinado pa Aruba a bisa cu e 
dialogonan a tuma luga pero nan no a wak nan mes 
back den e rapport di e consehonan Hulandes. 


Mientras tanto, Gobierno di Hulanda a sigui papia 
cu gruponan di descendiente di Catibo na Hulanda 
“pero no cu nos, pasobra nan tin nan bril, nan tin 
nan punto di bista Hulandes y nan a lubida nos, 
pero akinan sclavitud a tuma luga.” El a bisa. 


P’esey e coordinadornan di e dialogo insular a reuni 
y nan a bringa nan mes back aden e discusion den 
Reino, no solamente na Hulanda pa loke ta trata 
henter e proceso di excuus y e proceso despues. 
Alofs como miembro di e comision tin hopi 
comunicacion cu otro miembronan di otro islanan 
y cu e diferente ministerio na Hulanda, “door di 
esey nos por a percura pa e isla ta back riba e agenda 
Hulandes.” 


‘Tot nader orde’ 
Alofs tabata presente na Hulanda e dia cu minister 
di Cultura, Xiomara Maduro, a hiba su discurso na 
encuentro di Genootschap Nederland Aruba riba 
e Herdenkingsjaar Slavernijverleden, nan a invita 
Alofs pa un presentacion riba e topico di sclavitud 
na unda el a señala cu Aruba a recupera di pandemia 
Covid-19 y ta recuperando positivamente na nivel 
financiero pero tabatin un problema manera el 
a sigura, cu Hulanda kier cobra un renta riba e 
lening di Covid hopi halto “pa motibonan cu mi 
no ta compronde, esey no ta mi asunto, pero bo 
no por duna excuus pa un cos cu a pasa den pasado 
ora bo ta sigui cu e actitud colonial den presente y 
esey a bin como un sorpresa grandi pa tur hende,” 
el a sigura. 


Sin ataca ni defende minister Maduro segun Alofs 
ta splica cu e decision di lo no forma parti mas di e 
agenda pa conmemora e abolicion di sclavitud den 
Reino Hulandes cu e decision di para tur trabou 
‘tot nader orde’ lo cual pa Alofs a bin como un 
sorpresa grandi y pa tur hende ya cu ni un hende 
tabata na altura di esaki. 


Awor cu Aruba a retira su mes for di un di e 
hopi trayectorio cu ta andando y ta sigui y e 
consecuencia di mas grandi ta cu Hulanda a invita 
e islanan Caribense ex-Antias Hulandes pa forma 
comisionnan cu un representante di gobierno y 
un di comunidad, pa conhuntamente yega na un 
decision di con nan ta bay sigui cu e proceso, con 
nan ta bay organisa e fondo cu ta disponibel. 


Hulanda a pone disponibel un fondo di 200 miyon 
euro, for di e fondo grandi aki Hulanda a tuma un 
decision cu e grupo Interinsulair a bringa hopi p’e 
manera Alofs ta menciona, pa motibo cu pa nan 
200 miyon euro no ta hopi tanten nan no sa ken 
ta goberna e placa y con e placa ta wordo distribui 
pa e islanan, den esaki na november na Sint 
Marteen, Gobierno Hulandes a avisa cu e placa ta 
bay wordo parti den tres parti, 66 miyon euro ta 
keda na Hulanda pa e descendientenan y publico 
en general, 66 miyon euro ta bay na Surinam y 66 
miyon euro ta bay na e islanan unda cu a traves di 
desaroyo di proyectonan e islanan ta haya fondonan 
y e grupo Interinsulair tabata hopi contento cu esey. 


Aunke ainda no a wordo defini con e placa ey ta 
bay wordo goberna, y den sentido aki Alofs a bisa 
cu Gobierno di Aruba actualmente no ta den e 
proceso di negociacionnan di ki manera nan ta bay 
maneha e fondonan ey. 


“Mi ta compronde e decision di gobierno, de bes 
en cuando mi ta observa, mi ta comunica y mi ta 
honesto, pero na mesun momento esey ta un miss 


oportunity pa awor, ta p’esey mi ta spera cu pronto 
Gobierno di Aruba y Gobierno Hulandes lo yega 
na un acuerdo over di e situacion di e interes pa 
nos como pais por participa den e proceso di 
negociacion of deliberacion over di e gobernacion 
di e 66 miyon euro, esey ta mi deseo pa Aña Nobo.” 
Alofs a expresa. 


Fondonan 
disponibel 
pa 
proyecto 
via 
diferente organisacionnan 
Alofs a trece dilanti cu pa awor fundacionnan no 
a wordo afecta cu e decision aki pa motibo cu e 
fondo grandi no ta e unico y esey a wordo reparti 
caba, nan a bin cu un fondo di 1.8 miyon pa e Aña 
di Conmemoracion cu ta dura te 1 di juli 2024 e 
cual a keda den man di NiNsee un organisacion di 
representantenan di descendientenan di catibonan 
bibando na Hulanda, algo cu pa Alofs ta ok, pero, 
e ta señala cu ni e descendientenan na Hulanda 
por bisa si e proyectonan pa Saba of pa Aruba, ta 
realistico y si ta bay tin impacto den comunidad. 
Hulanda a bay di acuerdo cu e argumento aki 
y nan a manda un suma di e placa ey di NiNsee 
pa Aruba cu ta bao encargo di UNOCA, nan 
tin e responsabilidad pa parti e placa pa e aña di 
conmemoracion. 
Mondriaan fonds y Cultuurparticipatie tambe tin 
fondonan disponibel y fundacionnan interesa por 
entrega nan proyectonan den e organisacionnan 
aki, manera Stinchting Rancho cu ya caba a 
haya fondonan di Mondriaan fonds pa cierto 
proyectonan y tambe Cas di Cultura. 


“Pero atrobe, nos como grupo Interinsulair kier e 
placa por wordo reparti akinan,” Alofs a comenta. 
Estado Hulandes a ofrece excuus pero tambe e 
Banco Nacional di Hulanda y nan a pone disponibel 
un fondo di dies miyon euro y cada isla ta haya 
un proyecto di 500.000 euro cu ta ekivalente na 
1 miyon florin, na unda Aruba ta bay haya un 
proyecto bunita. 


Prins Bernhard Cultuurfonds tambe ta un otro 
organisacion riba cada isla cu nan experticio, y 
tambe por pidi proyectonan riba enseñansa, cultura 
y social economico, proyectonan pa fortalece 
iniciativanan economico. 


Alofs tambe ta indica cu Aruba tin un problema, 
unda cu pa hopi biaha por wak gruponan cu ta parti 
placa cu no tin conocemento di e situacion local y 
otro problema ta cu hopi di e organisacionnan no 
tin e experticio pa formula proyectonan, “anto door 
di esey, esnan cu merece e proyectonan di mas, cu 
ta mas vulnerabel, no ta haya e oportunidad y esey 
no ta honesto, mi ta spera cu e organisacionnan 
manera UNOCA of Prins Bernhard Cultuurfonds 
por duna asistencia na gruponan cu ta bin cu un 
iniciativa.” 


Pa otro luna, 31 di januari ta bay tin un otro 
discusion na Hulanda na unda Alof ta spera cu 
durante e combersacion ey ta bay bin decisionnan 
fuerte pa wak con ta bay sigui pa motibo cu esey 
ta keda un preocupacion y na Hulanda tabatin 
eleccionnan, e partidonan cu aworaki ta bezig di 
papia di posibilidad pa forma un coalicion no ta 
e partidonan cu a duna hopi muestra di sostene 
e excuus tocante e rol di Estado Hulandes den 
sclavitud, hasta e partido PVV di Geert Wilders 
a bisa cu nan kier retira e excuus pero esey no ta 
posibel, no por retira e palabranan di Rey Willem- 
Alexander. 

Minister Glenbert Croes: “WEB ainda no ta na e nivel 
necesario di reserva” 


Anteriormente e luna aki, 
Parlamento di Aruba a 
proba presupuesto 2024 
di Gobierno di Aruba. 
Durante e tratamento di 
esaki, manera ta custum- 
ber, e ministernan a con- 
testa pregunta di parla- 
mentarionan relaciona na 
nan ministerio. Minister 
di Energia, Integracion y 
Labor, Minister Glenbert 
Croes a toca diferente 
punto y a elabora ariba e 
tema di WEB tambe. 


Minister Croes a splica cu 
LNG ta baha prijs di awa y 
coriente, pasobra LNG ta 


mas barata cu HFO, pero el 
a remarca cu en realidad e 
gasto di awa y coriente no por 
baha inmediatamente. El a 
bisa cu LNG ta mas barata cu 
HFO, p’esey gobierno ta bay 
haci e switch y tambe pasobra 
LNG ta mas limpi cu HFO 
y ta ocasiona menos daño na 
medio ambiente. 


El a sigui splica cu mester 
haci un inversion cuantio- 
so pa por ricibi e LNG den 
WEB su facilidad y sistema 
pa usa. Door di e inversion 
cuantioso ey no por reduci e 
tarifa di awa y coriente inme- 
diatamente. 


E mandatario a indica cu 
WEB a recupera, contrario na 
otro persona cu por a bisa cu 
e ta den cora. El a resalta cu 
e entidad a recupera den sen- 
tido cu e ta cumpli cu e ratios 
cu e lender (fiado) ta exigi, 
pero ainda falta un suma pa 
recupera pa yega back na 
sumanan original di reserva 
cu a yega di yuda den pasado 
pa absorbe aumentonan cu 
aworaki no por absorbe. 


“WEB ta recuperando su 
reserva. Sinembargo WEB 
no ta na e nivel ainda di fin di 
2021, cual nivel ta necesario 
pa un compania manera WEB 
di acuerdo cu e guideline fi- 
nanciero den e programa di 
financiamento cu nan tin cu 
nan lendernan,” el a indica. 


Pa 
loke 
ta 
e 
tema 
di 
HFO,minister Croes a splica 
cu WEB su ratio ta indica cu 
e por paga back su debe den 
caso di un prestamo cuantio- 
so, p’esey e tabata importante 
pa e por cumpli cu e ratios. 


El a splica cu WEB a hedge 
practicamente 95% di tur 
volumen di azeta pa añanan 
2023 y 2024, y e nivelnan na 
cual hedge ta percura pa no 
tin ahustacion di tarifa, au- 
mento, di awa y coriente. 


E mandatario a sigui splica cu 
e politica di hedge di WEB ta 
encera cu e entidad ta hedge 
e prijs di fuel oil pa stabilisa 
e tarifanan presupuesta den 
e siguiente aña y pa preveni 
mas hopi cu ta posibel cu 
mester ahusta e tarifanan du- 
rante aña, pues trece aumen- 
to den e tarifanan. 


Na mesun momento el a 
remarca cu tur e acontenci- 
mentonan internacional, e 
guera entre Rusia y Ucrania, 
e guera entre Israel y Pales- 
tina, e conflicto entre Ven- 
ezuela y Guyana, ta haci e 
mercado di petroleo nervioso 
y esaki por hiba na aumento 
di prijs como consecuencia. 


Minister Croes a indica cu 
durante 2023 WEB a logra 
hedge, manera ya caba men- 
ciona, 95% di e consumo di 
fuel oil cu ta presupuesta pa 
aña 2024 pa medio di varios 
contract di hedge. Na mei 
WEB a hedge e prome 50% 
di e 95% pa full aña 2024 y na 
october a cera e otro contract 
pa e otro 50% di e 95% pa full 
aña 2024. Cu esaki WEB a 
logra cubri 95% di consumo 
di fuel oil presupuesta. 


“Cu esaki WEB ta minimali- 
sa impacto di prijs di fuel oil 
riba prijs di awa y coriente,” 
el a resalta. 


E hedge contract cu WEB a 
cera na mei 2023 ta implica 
cu WEB lo paga un prijs 
maximo di 67 dollar y un 
prijs minimo di 47.25 dollar. 
Den otro palabra, si e prijs di 
fuel oil ta riba 67 dollar, WEB 
ta keda paga 67 dollar, mien- 
tras cu si e prijs ta mas abao 
di 47.25 dollar, WEB ta keda 
paga 47.25 dollar. Entre e dos 
sumanan aki WEB ta paga e 
prijs di mercado. 


E hedge cu a cera na october 
di 2023 ta implica cu WEB 


lo paga un prijs maximo di 
77.25 dollar y un prijs mini- 
mo di 54.75 dollar. E cambio 
aki, el a señala, ta pa motibo 
cu e prijs na october ta mas 
halto cu na luna di mei pa 
motibo di, entre otro, e con- 
flicto entre Israel y Gaza. 


Minister Croes a subraya cu 
contractnan aki WEB ta logra 
un prijs averahe maximo 
di 72.12 y un prijs averahe 
minimo di 51 dollar pa aña 
2024 y ta premira cu no lo 
mester ahusta, aumenta, e 
tarifa di prijs di awa y cori- 
ente den 2024. 


E mandatario a resalta un 
nota cu e prijs averahe max- 
imo pa aña 2024 ta alrededor 
di e prijs di fuel oil cu a usa pa 
calcula e tarifa actual di awa 
cu coriente, den otro palabra 
e tarifa actual ta proteha pa 
95% pa e hedge contract den 
2024. 


“Ta baha nos kier baha prijs 
di awa cu coriente, pero den 
e situacion cu mundo ta bo ta 
protegiendo nos pueblo di un 
aumento drastico di tarifa di 
awa y coriente,” el a subraya. 


E ultimo actualisacion pa 
loke ta e proyecto di Eagle 
LNG, cu a trece hopi discu- 
sion y opinionnan dividi, a 
bin durante un conferencia 
di prensa den luna di septem- 
ber, na unda Minister Croes a 
informa cu e proyecto ta con- 
tinuando cu tur permisonan 
necesario pa su realisacion. 


Den esaki, el a splica cu nan 
mester a haya aprobacion di 
Ministerio di Defensa di Hu- 
landa pa loke ta trata e coop- 
eracion pa pasa e tubonan 
necesario cerca of abao di 
Marinierskazerne na Sava- 
neta, e cual el a indica cu a ser 
aproba. 

2023: Bon aña economico... 
Otro asunto ta keda pa 2024... 


Aña 2023 a resulta cu bastante actividad, tanto 
den sentido economico, como politico. Den nos 
economia por a observa un crecemento fuerte, cu 
turismo den promer mitar di aña sobrepasando e 
nivel di 2019 ampliamente, cu vista riba mas di 1,2 
miyon turista ‘stay-over’ pa henter aña. Turismo 
di crucero tambe ta mustra crecemento, tambe 
riba e nivel di 2019. Tambe e desaroyo faborable 
ta keda representa den un aumento fuerte di 
empleo. Cifran di SVb ta mustra un aumento di 
casi 3.000 empleo entre januari y november di 
2023. Esaki ta mas fuerte ainda cu durante e aña 
anterior, 2022, cu den henter e aña a conoce un 
aumento di 1.437 empleo. E cifra pa december 
ta di 44.684 empleo, un nivel nunca alcanza den 
pasado. Nos mester ta cauteloso si pa adhudica tur 
esaki na crecemento economico, pasobra nos no 
ta na altura si mas eficiencia den detecta empleo 
ilegal lo por a percura pa parti di e crecemento di 
empleo registra. En todo caso esaki ta significa un 
aumento sustancial di ingreso pa gobierno y pa 
e fondonan di SVb y AZV. Esaki a conduci na e 
aumento di pago di pension AOV, y e reduccion 
di prima di AZV pa persona pensiona. Tambe 
e crecemento a hustifica un aumento di salario 
minimo, mientras inflacion ta presente ainda, cu 
influencia considerable di categoria di energia y 
cuminda. Por ehemplo, e minimo di sobrevivencia 
(bestaansminimum) ta mustra un aumento di Afl. 
85 pa un famia di cuatro persona (Afl. 5.447 vs Afl. 
5.362), den e comparacion november 2022 – 2023. 
Un indicacion cu ta existi ainda presion fuerte 
riba e famianan di menos recusrso, cu ta dedica 
un parti relativamente grandi di nan entrada na 
asunto di promer necesidad. 


E escenario politico aki tabata domina henter 
aña pa e relacion sensitivo, y no semper cordial 
cu gobierno Hulandes, principalmente pa e de- 
cisionnan importante cu mester a tuma lugar 
encuanto e renobacion di e prestamonan di e 
crisis di Covid, y e negociacion alrededor di con- 
tinuacion di e supervision financiero. E promer 
asunto a termina recientemente cu un acuerdo cu 
un repago den 20 aña, cu ta inicia cu un interes 
halto, cu lo baha solamente si tin un acuerdo, y 
despues un ley di supervision di Reino vigente. 
E negociacion lo mester continua durante 2024, 
pero no ta mustra riba un solucion rapido. Den 
esey tin varios factor cu ta hunga un papel. Tin 
un gabinete demisionario na Hulanda, cu a haya 
mandato pa tramita e asunto cu Aruba, pero ta 
imaginable cu e negociacion ta bira asina dificil 
cu lo ta mihor pa e decisionnan clave keda den 
man di un gobierno nobo. Cu un tal gobierno por 
tuma un postura mas duro ainda contra gobierno 
di Aruba ta posible, pero esey no ta cambia e 


situacion cu gobierno di Hulanda, cualkier go- 
bierno, lo tin e mesun espacio no asina amplio 
pa maniobra. Esey mas tanto pasobra ya tin un 
supervision financiero vigente, via e ley local, 
loke pa gobierno di Aruba lo ta un argumento 
pa no tin pura cu yega na un acuerdo. E ‘castigo’ 
cu gobierno Hulandes kier a impone cu e interes 
halto, lo ta di menos importancia pa gobierno di 
Aruba pasobra e entradanan gubernamental ex- 
traordinario di 2023 y tambe 2024 ta para garante 
pa e capacidad pa cubri e extra gastonan aki. E ta 
keda den vision di hopi keto bay un desperdicio di 
placa publico cu por a sirbi pa otro cos, pero esey 
no ta parce di ta impresiona nos gobernantenan. 


Un asunto cu no a haya un solucion final den corte 
ta e sentencia di Corte di Husticia de e Islanan, 
encuanto e opcion pa amplia matrimonio civil 
pa pareha di mesun sexo. A yega na e audienci- 
anan dilanti Corte Superior (Hoge Raad) pero 
no tin un veredicto ainda. Ta dificil pa predeci un 
resulatdo final, pero cualkier cu esey ta tampoco 
ta bay caba cu e debate cu ta mustra un division 
dentro di e dos partidonan grandi, loke ta haci 
un decision a base di consenshi talvez logico, 
pero cu no ta duna un resultado sigur, si acaso 
lo tin un propuesta di ley pa trata otro aña, cu ta 
contempla amplia e opcion referi. 


Den e desaroyonan regional ta importante señala 
e cambio cu a bin den e relacion cu nos bisiña 
Venezuela, unda a yega na habri e posibilidad di 
transporte maritimo, y cu transporte aereo po- 
siblemente pronto. Aunke nos ta consciente di 
e hecho cu esaki ta primeramente un asunto di 
gobierno di Hulaanda, cu ta atende asunto diplo- 
matico pa Reino, nos ta kere cu ta bon pa mantene 
un posicion mas cauteloso. E punto principal ta 
cu no ta mira señal ainda di mehoracion den e 
situacion politico na e pais ey, y cu un situacion 
empeorando rapidamente por consecuencia pa 
nos, cu frontera habri. Ademas nos no ta beneficia 
di e hecho cu actualmente ta e regimen politico/ 
militar ta usa e mehoracion di relacion cu Reino 
pa pretende cu de repente nan a bira mas acept- 
able pa paisnan democratico. 
Tambe nos tin e posibilidad di yegada masivo 
di migrante, legal o ilegal, cu ta bin complica 
asunto pa nos. Nos a tuma nota di expresion di 
e mandatario encarga, cu lo no acepta migrante 
cu ta yega ilegalmente na nos pais. Segun nos 
opinion esey no ta cuadra cu ley internacional, 
unda esun cu ta yega na frontera y ta reclama 
inmdiatamente e status di refugiado, no por ta 
obheto di deportacion inmediato. Pues nos ta 
mira e asunto aki como un problema serio, cu ta 
exigi vigilacion estricto den e aña nobo. 


LOCAL 
A6 


Diahuebs 28 December 2023 


CBS: Aña cu a pasa, 58.8% di producto di canasta di consumo a 
aumenta di prijs 


Recientemente, 
CBS 
a 
publica e Indice di Prijs 
di Consumo pa e period 
November 2022 – Novem- 
ber 2023. Den esaki, a de- 
staca cu 58.8% di producto 
den canasta di consumo a 
conoce aumento di prijs 
y e bestaansminimum pa 
famia a aumenta cu 85 flo- 
rin. 


Indice di Prijs di Consumo 
Den e ultimo diesdos (12) 
luna, e CPI a subi cu 1.7%, 
unda nuebe (9) di e diesdos 
(12) sector a registra subida 
di prijs. E subida cu tabatin 
e mayor efecto riba e CPI 
a wordo registra pa e sec- 
tornan di “Comunicacion” 
(21.1%), “Restante bienes y 
servicio” (3.1%), “Vivienda” 
(1.4%), “Restaurant y hotel” 
(7.6%), “Educacion” (25.2%) 
y “Cuminda y bebida no- 
alcoholico” (1.8%) causando 
un efecto di respectivamente, 
1.54, 0.36, 0.36, 0.35, 0.24 y 
0.21 ppt. E subida den e res- 
tante sectornan a contribui 
cu un efecto di 0.17 ppt riba 
e CPI di November 2022 - 
November 2023. 


E subidanan aki a wordo con- 
traresta parcialmente door di 
principalmente un caida den 
e indice di e sector di “Trans- 
porte” (-7.7%), cu a contribui 
cu un efecto di -1.09 ppt. E 
caidanan den e restante sec- 
tornan a contribui cu un 
efecto di -0.41 ppt riba e CPI 
di November 2022 - No- 
vember 2023. 


E subida den e sector di “Co- 
municacion” a wordo causa 
door di un subida di 22.7% 
den e categoria “Servicio di 
telefon y fax”, causando un 
efecto di 1.59 ppt. E subida 


den e sector di “Restante 
bienes y servicio” a wordo 
causa principalmente door 
di un subida den e catego- 
ria “Cuido personal” (5.3%), 
causando un efecto di 
0.21 ppt. E subida den e sec- 
tor di “Vivienda” a wordo 
causa principalmente door di 
un subida di 15.0% den e cat- 
egoria “Mantencion y repara- 
cion di vivienda”, causando 
un efecto di 0.78 ppt. E subida 
den e sector di “Restaurant y 
hotel” a wordo causa door di 
un subida di 8.0% den e cate- 
goria “Cuminda pafo di cas”, 
causando un efecto di 0.36 
ppt. E subida den e sector di 
“Educacion” a wordo causa 
door di subida den e catego- 
rianan “Educacion secundar- 
io” (32.0%) y “Educacion 
preescolar y basico” (42.9%), 
causando un efecto di respec- 
tivamente, 0.14 y 0.10 ppt. E 
subida den e sector di “Cum- 
inda y bebida no- alcoholico” 


a wordo causa door di subida 
den e categorianan “Cum- 
inda” (1.3%) y “Bebida no- 
alcoholico” (5.7%), causando 
un efecto di respectivamente, 
0.13 y 0.08 ppt. E caida den 
e sector di “Transporte” a 
wordo causa principalmente 
door di un caida di 16.5% den 
e categoria “Compra di vehi- 
culo”, causando un efecto di 
-0.82 ppt. 


Canasta di consumo 
Den e ultimo aña cu a pasa 
58.8% di producto den e ca- 
nasta di consumo di e CPI a 
conoce un aumento di prijs 
causando un efecto di 5.28 
ppt, mientras cu 35.5% ta 
mustra un caida di prijs, cu 
a contribui cu un efecto di 
-3.55 ppt y pa e restante 5.6% 
no tabatin cambio den prijs. 
E indice di “Bienes” (-1.3%) 
a registra caida, causando un 
efecto di -0.79 ppt, mientras 
cu e indice di “Servicionan” a 


registra un subida di 6.3% y 
a causa un efecto di 2.53 ppt. 


Bestaansminimum 
Den e ultimo diesdos (12) 
luna e bestaansminimum pa 
un hogar consistiendo di dos 
(2) adulto y dos (2) mucha 
(edad 0-15 aña) a registra un 
subida di Afl. 85, di Afl. 5,362 
na November 2022 pa Afl. 
5,447 na November 2023. E 
subida aki a wordo causap- 
rincipalmente door di subida 
den e sectornan di “Cuminda 
y bebida no-alcoholico” (Afl. 
40) y “Comunicacion” (Afl. 
29). 


Cambio di prijs di petroleo, 
utilidad, gasolin y diesel 
E prijs promedio pa bari di 
petroleo a conoce un caida 
di US$ 6.60 (-7.8%) di US$ 
85.08 na November 2022 
pa US$ 78.48 na November 
2023. 
E indice di Energia a baha 


cu 5.6% den e ultimo aña y a 
causa un efecto di -1.03 ppt. 
E indice di “Gasolin” (-7.6%) 
a registra un caida, causando 
un efecto di -0.40 ppt, mien- 
tras cu e indice di “Diesel” 
(-13.0%) a registra un caida, 
causando un efecto di -0.06 
riba e CPI. E indice di “Elec- 
tricidad” (-6.8%) a registra 
caida, causando un efecto di 
-0.57 ppt, mientras cu e in- 
dice di “Awa” no a registra 
cambio. E restante 404 bienes 
y servicio hunto, a conoce un 
subida di 3.4% y tabatin hun- 
to un efecto di 2.76 ppt. 


Den e ultimo diesdos (12) 
luna e indice di “Cuminda & 
servicio di catering” a subi cu 
3.6%. E indice di “Cuminda 
na cas” a conoce un subida 
di 1.8%, unda cinco (5) di e 
diesun (11) indice di e gru- 
ponan di “Cuminda na cas” 
a subi durante e periodo aki. 


E indice di “Sucu, jam y otro 
tipo di cos dushi” a conoce 
un subida di 13.9%, e subida 
mas grandi entre e gruponan 
di “Cuminda na cas”. Ade- 
mas otro subida a wordo 
registra den e indicenan di 
“Restante productonan pa 
alimentacion” (11.4%), “Pan 
y otro productonan di grano” 
(6.8%), “Bebida no-alcoholi- 
co” (5.7%) y 
“Lechi, keshi y webo” (2.3%). 
E caida mas grandi durante e 
periodo aki a wordo registra 
den e indice di “Batata, yuca 
y batata dushi” (-5.3%). 


E indice di “Cuminda pafo 
di cas” a registra un subida 
di 8.0% den e ultimo diesdos 
(12) luna. 

HOH cu informacion di algun dato 
Analisis dianan di Pasco na Departamento di Emergencia 


Anualmente Horacio Oduber Hospital Hos- 
pital (HOH) ta haci un analis di bishitan- 
tenan cu a acudi na departamento di Emer- 
gencia durante e dianan di fiesta. Dianan 
di fiesta unda cada colega ta traha duro pa 
asina atende tur pashent cu yega cu un of 
otro problema medico na departamento di 
emergencia. 


Na prome lugar HOH kier gradici full e team 
aki cu a traha incansablemente durante e dianan 
di Pasco. Por bisa compara cu otro añanan e aña 
aki tabatin un cantidad averahe di pashentnan cu 
a acudi na nos departamento di emergencia. Un 
total di 352 pashent a acudi e aña aki pa sea ricibi 
atencion medico na Departamento di Emergencia 
of na dokter na warda. Aña pasa tabatin 404 per- 
sona cu a acudi, na aña 2021 tabatin 319 persona, 
na 2020 tabatin 284 persona y na 2019 esaki tabata 
un total di 332 persona. 


Mescos aña pasa, e analisis a cuminsa dia 24 di de- 
cember pa 6am y a termina dia 27 di december pa 
6 am. Di e 352 persona un total di 175 persona a 
ricibi atencion medico na departamento di Emer- 
gencia cual ta practicamente mita di e cantidad cu 
a presenta. Di e 175 pashentnan cu departamento 
di Emergencia a atende 56% ta femenino. E edad 
di mas chikito cu a atende e aña aki ta un baby di 
20 dia y e pashent di mas grandi 95 aña. Y alabes 
e edad averahe cu a ser atendi tabata 44,1 aña di 
edad. 


Ta interesante tambe pa analisa e motibo di mes- 
ter acudi na departamento di emergencia. Di e 
175 pashentnan cu a acudi na Departamento di 
Emergencia 55 tabatin un of otro lesion di cual 
4 tabata involucra den un accident di trafico, 3 


persona conecta cu incidente di violencia y 2 di 
intoxicacion. Otro motibonan pa acudi tabata pa 
dolor na pecho, dolor di stoma, sacamento, reac- 
cion alergico, infeccion, falta rosea etc. 


Di e 175 pashentnan cu a acudi na Departamento 
di Emergencia un total di 33 pashent a ser admiti 
den Hospital. Di e 33 pashent cu a wordo admiti, 
48% ta masculino y e grupo di edad mas comun 
cu ser admiti ta di 65 aña bay ariba cu un porcen- 
tahe di 64%. 


Nos departamento di Emergencia t’ey pa tur 
emergencia y nos Huisartsenpost (HAP) t’ey pa 
casonan cu no por warda te cu e siguiente dia pa 


wordo atendi door di bo dokter di cas. Akinan bo 
lo por discuti bo condicion medico cu un dokter 
di cas. E dokter di cas lo por controla y haci un 
check-up. Si ta necesario, por receta remedi na 
e pashent. Tene na cuenta cu na HAP no ta saca 
sanger, haci un echo of un CT-scan y tampoco 
por manda bo pa un oficina di specialista. 


Hospital kier pidi tur hende pa bay poco poco e 
ultimo siman di 2023. Cuida bo mes, cuida otro y 
bo salud y corda cu bo tin un famia cu ta stima bo 
ta warda bo na cas. Y si encaso bo mester di asis- 
tencia medico corda tambe cu nos famia di HOH 
semper t’ey! 


Un aumento di hende na 
Hulanda cu ta ricibi asistencia 
di compras for di Cruz Cora 


(NLTimes)—Asistencia 
alimentario 
provee 
pa 
Cruz Cora na Hulanda a 
aumenta atrobe durante e 
ultimo aña. E organisacion 
di ayudo a distribui 254,983 
carchi di compras, compara 
cu mas cu 215,000 na 2022. 
E carchinan di compras ta 
carga un balor di 17.50 euro, 
cual Cruz Cora ta bisa ta 
suficiente pa un individual 
pa cushina cuminda cayente 
pa un siman largo. 


Mas carchi a ser distribui pa- 
sobra tabatin mas peticion 
pa ayudo, segun Cruz Cora. 
Ademas, mas organisacionnan 
ta trahando hunto pa alcansa 
hende cu necesidad alimen- 


tario. Harm Goossens, ken ta 
lidera Cruz Cora na Hulanda, a 
bisa cu nan ta yudando provee 
asistencia di emergencia tem- 
porario. “Pero ta parce cu nos 
ayudo alimentario ta necesario 
mas structuralmente, mientras 
cu nos ta prefera di aleha. En 
practica, esaki no ta parce re- 
alistico.” 


Cruz Cora tambe a bisa cu mas 
partner ta ser busca pa asina 
provee mas hende cu ayudo. 
“Den e proximo aña, nos kier 
sigui yuda lo mas hopi hende 
cu necesidad alimentario haya 
un carchi di compras. Prefer- 
iblemente cu un carchi cu por 
ser uza den tur supermercado,” 
Goossens a bisa. 


Na comienso di luna a ser 
anuncia cu e cantidad di scolnan 
participando den e programa 
di cuminsa gratis pa studian- 
tenan vulnerabel a aumenta pa 
aproximadamente 1,900. Esaki 
ta conta pa un kwart di scolnan 
primario y secundario. 

A descubri poblacion scondi di palma Kabana di Corsou 


(CuraçaoChronicle) 
- 
Cientificonan di CARMA- 
BI y Wageningen Univer- 
sity and Research a haci 
un 
descubrimento 
im- 
portante e siman aki - un 
poblacion anteriormente 
desconoci riba Christof- 
felberg. 


E palma Kabana (Sabal an- 
tillensis) ta unico di Cor- 
sou, 
predominantemente 
haya riba e seronan di Knip, 
specialmente Seru Gracia y 
Seru Bientu, west di Christ- 
offelberg. E palmanan aki ta 
destaca cu nan palo sunu y 
dobla, y por biba pa un tem- 
po excepcionalmente largo. 
Investigacion intensivo na e 
sitio utilisando tecnicanan 
moderno a revela palmanan 
scondi na e Christoffelpark, 
expandiendo e expansion di 
distribucion natural di e Ka- 


bana mas leu cu loke a asumi 
anteriormente. 


Aña pasa, durante trabao na 
e 
Christoffelberg, 
Andre 
van Proosdij (WUR) y Erik 
Houtepen (CARMABI) a 
mira un palma riba e banda 
oriental di e Christoffelberg 
for di un distancia consider- 
able. Maske no por a alcans’e 
for di e ubicacion di e cien- 
tificonan, uso di verrekijker 
rapidamente a confirma cu 
tabata un Kabana. E descubri- 
mento aki ta notable ya cu an- 


teriormente tabata conoce e 
Kabana solamente riba sero- 
nan west di Christoffelberg. 
Tiki despues a bin rumor to- 
cante palma riba Christoffel- 
berg, maske sin detaye di un 
ubicacion specifico. E siman 
aki, Houtepen y Van Proos- 
dij, cu asistencia di imagen di 
drone y verrekijker, a bay den 
un biahe pa ubica e palma en 
cuestion. Subiendo e camin- 
da stijl banda oriental, leu di 
caminda y trail, nan a descu- 
bri cinco specimen hoben y 
saludable. Por tin hopi mas 


den e cercania, cu ta rekeri 
mas exploacion. E palmanan 
ta mustra saludable, di 20 pa 
50 ana di edad, y ainda no a 
duna flor ni fruta. 


E historia y origen di e speci- 
mennan aki ta keda descon- 
oci. Un expansion bayendo 
oost for di e poblacion occi- 
dental ta parce posible pero 
no logico. Esaki pa motibo 
cu, pa e simianan plama den 
e direccion ey, nan lo mester 
surpasa e biento fuerte y pasa 
riba e top di Christoffelberg. 
Ta mas probable cu cantidad- 
nan chikito di Kabana semper 
a crece banda oost di Christ- 
offel pero niun hende a ripara 
te awo. Investigacion inten- 
sivo cu asistencia di drone 
den e area a revela e matanan 
scondi pa hopi tempo den 
Christoffelpark. 
Cientifi- 
conan a colecta DNA pa in- 


vestiga e relacion genetico cu 
e poblacion occidental. 


A haya e palmanan den un 
area cu ta cubri alrededor di 
8km2 di e area di distribu- 
cion conoci den direccion 
oriental. Den e conteo inicial 
di palmanan Kabana na 1979, 
a registra apenas 323 speci- 
men adulto. Despues di a re- 
tira cantidad di cabrito for di 
Christoffelpark den comien- 
so di añanan 1990, poniendo 
un fin na overbegrazing, e 
vegetacion natural a haci un 
recuperacion spectacular. E 
poblacion di Kabana tambe 
a aumenta desde e tempo ey, 
awo tin mas cu mil. E pal- 
ma Kabana di Corsou ta un 
ehemplo di restauracion exi- 
toso di specie excepcional di 
mata na e Christoffelpark. 


Curaçao North Sea Jazz Festival ta haci un regreso triunfante na 2024 


(CuraçaoChronicle) 
- 
Despues di un break di vari- 
os aña, e tan anticipa Cura- 
çao North Sea Jazz Festival 
ta programa pa haci su gran 
regreso na 2024. Programa 
pa diananan 29, 30 y 31 di au- 
gustus, e di dies edicion di e 
festival ta priminti di ta un 
celebracion spectacular di 
musica y cultura. 
Mientras fanaticonan ta spera 
pa detaye di e lineup y benta 
di ticket, e solo anuncio di e 


regreso di e festival ya a crea 
alegria entre entusiastanan di 
musica y a inyecta emocion den 
e sector vibrante di turismo na 
Corsou. 


Fundacion Bon Intenshon, esta- 
blece na 1990 pa Gregory Elias y 
cu sede na Corsou, ta para como 
un co-organisador y sponsor 
clave di e festival, contribuy- 
endo significantemente na su 
exito. 
Mientras cu a revela tres dia pa 
e evento, tin un decision pen- 
diente tocante e concierto gratis 
tradicionalmente organisa riba 
e dia di apertura di e evento. E 


concierto gratis a bira un tradi- 
cion hopi stima, cu ta atrae tanto 
local como bishitante pa disfruta 
di e festividadnan musical. 


Na januari, team di produccion 
di Mojoconcerts ta programa pa 
bishita Corsou. Un conferencia 
di prensa durante e bishita aki ta 
spera di revela e lineup inicial di 
artista confirma, agregando na e 
anticipacion rond di e regreso di 
e Curaçao North Sea Jazz Fes- 
tival. 


Ultimatum pa Corsou pa planta di asfalt y 
calidad di aire 


(CuraçaoChronicle) - Clean Air 
Everywhere, un organisacion 
ambientalista na Corsou, a man- 
da un carta urgente na prome 
minister Gilmar Pisas, kende ac- 
tualmente ta minister interino di 
Salubridad Publico. 


E carta ta expresa preocupacion 
serio tocante e apertura planea 
pa un planta di asfalt door di 
Global Oil Management Group 
na mei 2024. E planta aki lo op- 
era bao di e hindervergunning 
existente cu standardnan anti- 
cua pa sulfur dioxide y materia 
particular, cual segun e organi- 
sacion ambiental, ta contradeci 
veredictonan di corte. 


Den e carta, prepara pa Triple A 
Attorneys den nomber di Clean 
Air Everywhere, ta haci refer- 
encia na varios caso legal contra 
gobierno di Corsou. Den e caso- 
nan aki, a determina cu e emis- 
ion total di sulfur dioxide, midi 
na e stacion di monitoreo Kas 
Chikitu, no mester excede 40μ/ 
m3 den un periodo di 24 ora. 


Sinembargo, e hindervergun- 
ning actual otorga na RdK, 


propietario di e refineria, ta per- 
miti emisionnan significante- 
mente mas halto, cual e organi- 
sacion ambiental ta mira como 
un ‘violacion flagrante’ di e ve- 
redicto di Corte di Apelacion di 
Corsou. 


Tambe a expresa critica relaciona 
cu informacion cu ta duna na 
publico. E website luchtmeting- 
encuracao.org, fungiendo como 
fuente principal di informacion, 
no a ricibi ningun update desde 
juni di 2023. 


Adicionalmente, a cita problem- 
anan tecnico cu ta haci cu no por 


download data, generando mas 
preocupacion tocante transpar- 
encia y responsabilidad. 


E organisacion ta exigi pa ahusta 
e hindervergunning di RdK pa 
dia 1 di maart 2024, pa cumpli 
cu standardnan di calidad di aire 
di WHO y e veredictonan di 
corte. 
Ademas, lo mester tin acceso 
mehora na data actual y histori- 
co riba e website menciona. 


Si no ta cumpli cu e demandan- 
an aki, Clean Air Everywhere ta 
menasa cu mas accion legal, in- 
cluyendo imposicion di castigo. 

Duda riba conflicto di interes ta surgi tocante trabao di minister 
Nieuwenhuizen como lobbyist 


pa penalisa e ministerio cu 
un multa di 15,000 euro. E 
documentonan ey tambe a 


mustra van Nieuwenhuizen 
presenta na un reunion di 
minister tocante e wind 
energy farms riba e Lama 
Norte, y e construccion di 
tubo for di Rotterdam pa 
Chemelot y Alemania. 


Partidonan politico NSC y 
Volt a demanda clarificacion 
for 
di 
prome 
minister 
Mark 
Rutte 
tocante 
e 
posibel conflicto di interes. 
Nan kier sa pakico e por 
a “sigui interveni cu e 
politica di energia como un 
minister aunke cu e tabata 
sa cu e lo bay traha pa e 
grupo di interes, Energie 
Nederland.” Tambe nan a 
puntra si tabatin motibonan 
politico cu a resulta den e 
retraso di material pidi pa e 


organisacionnan periodistico. 
E preguntanan a ser entrega 
pa e lidernan di partido den 
Tweede Kamer. 


Van 
Nieuwenhuizen 
a 
reconoce cu asistiendo algun 
di e reunionnan por ser 
considera como un conflicto 
di interes, pero a bisa cu 
e tabata e unico presenta 
pa 
representa 
asuntonan 
relata di e Ministerio di 
Infrastructura y Maneho di 
Awa. “Den ningun manera mi 
a contribui na e reunionnan a 
base di interesnan specifica 
di mi posibel miembronan 
den futuro,” el a conta NOS, 
referiendo na e miembresia 
di Energie Nederland. 
( N LT i m e s ) — Va r i o s 
politico 
na 
Hulanda 
a 
protesta 
diaranson 
despues cu a surgi cu ex- 
minister di infrastructura, 
Cora van Nieuwenhuizen 
a 
sigui 
participa 
den 
reunionnan importante a 
pesar di sigura un trabao 
como lobbyist pa sector di 
energia. 


E politico di VVD tabata 
parti di Comite Ministerial 
riba Clima y Energia, y a 
retira for di su rol como 
minister na 2021 despues di 
cuatro aña den e gabinete pa 
conclui su carera politico di 
27 aña. Van Nieuwenhuizen 
a drenta e tercer gabinete 
di prome minister Mark 
Rutte for di cuminsamento 
dia 26 di october 2017, un 
posicion cu el a bandona fin 
di augustus 2021. Tambe el a 
tuma over como minister di 
asunto economico y clima na 
januari 2021 despues cu Eric 
Wiebes a retira. Ambos Rutte 
y Wiebes tabata miembronan 
di VVD. 


Ora van Nieuwenhuizen a 
anuncia e cambio di trabao, 
el a declara publicamente 
cu no tabatin un conflicto 
di interes pasobra e “nunca 
tabatin 
envolvimento 
politico 
den 
energia.” 
Sinembargo, 
su 
tempo 
demisionario den e comite 
ministerial a demostra otro, 
segun NOS y Nieuwsuur. 
Tambe el a bisa na juli 2021 
cu cualkier asunto relata na 
energia lo ser encarga pa 
otro colega despues cu el a 
acepta e posicion di lobbyist 
cual a cuminsa despues di e 
temporada di zomer e tempo 
ey. 


E locutor y programa di 
noticia a tuma un periodo di 
tempo purbando di obtene 


documentonan 
for 
di 
e 
Ministerio di Infrastructura 
cual ta bay den conflicto 
cu 
e 
declaracionnan 
di 
van Nieuwenhuizen. El a 
reuni dos biaha cu e comite 
ministerial na augustus, y a 
sigui ricibi documentonan 
oficial tocante politica di 
energia. Un di e decisionnan 
haci e tempo ey tabata tocante 
compensacion financiero pa 
stacionnan di energia debi 
na e proceduranan slow 
di gobierno. E compania 
di energia, RWE, a ricibi 
miyones di euro den e skema. 


Cuatro 
dia 
despues 
cu 
e 
reunion 
a 
determina 
e 
resultado, 
van 
Nieuwenhuizen a anuncia 
cu e tabata retirando pa 
lidera e grupo di lobbyist 
pa e sector di energia, esta 
Energie Nederland. RWE ta 
un miembro di e grupo aki. 
E compensacion duna na 
companianan di energia a ser 
denuncia mas despues pa e 
minister actual, Rob Jetten, 
como un resolucion caro. 


E 
cambio 
di 
van 
Nieuwenhuizen pa cabilderia 
a 
causa 
preocupacionnan 
caba despues cu el a sosode. 
Minister- y secretarianan di 
estado ya tabata enfrentando 
un prohibicion di dos aña pa 
bira lobbyist, cu e excepcion 
si e topico di trabao lobbyist 
no tabata relata na nan trabao 
den e gabinete. E regla ey a 
ser implementa pa e gabinete 
informalmente na 2017, y 
esaki a bira un ley formal na 
2022. E ley a ser formalisa 
pa via di e cambio di van 
Nieuwenhuizen. 


A tuma e Ministerio di 
Infrastructura dos aña pa 
provee 
e 
documentonan 
pidi pa NOS y Nieuwsuur, 
cual hasta a causa un corte 

Brazil ta defende presencia di Vladimir Putin na G-20 na 
Rio de Janeiro 


(Infobae) - Minister di 
Asuntonan 
Exterior 
di 
Brazil, 
Mauro 
Vieira, 
ayera diaranson a sigura 
cu autoridadnan ta bay 
ta “hopi contento” di 
conta cu e presencia di 
e 
presidente 
Rusiano, 
Vladimir Putin, den e 
cumbre di G-20 cu ta 
bay tuma luga na Rio de 
Janeiro na november 2024, 
aunke Putin tin un orden 
di aresto di Tribunal Penal 
Internacional (TPI). 


“Si kier bin, nos ta bay ta 
hopi contento di cu e por ta 
presente den reunionnan,” 
e minister di Exterior a 
manifesta y tambe a adelanta 
cu no ta kere cu Brazil ta 
bay tuma medidanan algun 
pa cumpli cu e orden di 
detencion di TPI. 


Vieira a kita importancia 
na e hecho cu Brazil ta un 
di Estadonan cu a ratifica 
Statuut di Roma cu e cual e 
TPI a ser crea. Tambe el a bisa 
cu nan no ta obliga di cumpli 
cu e decision di e tribunal 
“mester tin un orden,” el a 


splica. 
Recientemente e presidente 
di Brazil, Luiz Inacio Lula 
da Silva, tambe a cuestiona e 
autoridad di e tribunal aki ora 
tin otro paisnan como Merca, 
Rusia of China cu no ta 
reconoc’e, loke segun a opina, 
ta genera “un desekilibrio.” 


Den linea ey, Celso Amorim, 
asesor hefe di Lula den 


asuntonan internacional, a 
pronuncia riba esaki bisando 
“Nos kier pa Putin bin. Un 
conferencia G-20 sin Rusia ta 
un conferencia incompleto. 
Si nos ta bay papia di 
temanan manera reforma di 
gobernabilidad global, con 
nos ta bay ignora Rusia?” 


“Rusia ta un actor necesario. 
Su ausencia ta bay contra e 


interesnan di G-20”, Amorim 
a agrega y tambe a cuestiona e 
papel di TIP. 
“TIP a ser crea den etapa cu 
tabata embahador na ONU, 
y a mira un progreso, pero e 
hecho ta cu nacionnan grandi 
a keda distancia di dje, esey 
ta bale pa nan so? Of pa un 
pais declara como enemigo 
pa Occidente? Na unda 
ta e otronan cu a comete 


crimennan di guera?” el a 
bisa. 


Asina, Amorim a destaca 
cu si bien “mester tene 
na cuenta e sufrimento di 
Ucranianonan” durante un 
eventual negociacion y no 
premia Rusia pa e invasion, 
tambe “mester ta realista” y 
reconoce cu e plan di paz di 
e presidente Zelensky, “no tin 
mucho futuro.” 


Na maart 2023, ora tabata 
cumpli un aña di e invasion 
Rusiano na Ucrania,TPI e 
emiti un orden di captura 
contra 
Putin 
pa 
crimen 
di 
guera 
relaciona 
cu 
e 
deportacion 
forsa 
di 
muchanan Ucraniano, loke 
a provoca cu el a perde e cita 
di G-20 na Nueva Delhi, of 
esun di BRICS, na Sudafrica. 
For di e comienso di invasion, 
gobierno di Lula a mustra 
neutral, aunke cu algun 
expresion di condena. E 
ehecutivo, incluso, a yega di 
critica Kiev pa desaroyo di e 
conflicto arma. E posicion aki 
di Brasilia a provoca tension 
fuerte entre Lula y Zelensky. 


Ta señala persecucion politico contra critico di gobierno 
Salvadoreño 


(Yahoo News) - Orden 
di detencion provisional 
contra ex-diputado y ex- 
candidato 
presidencial 
di El Salvador, Ruben 
Zamora, 
a 
genera 
polemica 
y 
diferente 
actonan social a señala cu 
ta trata di “un persecucion 
politico” pa su posicion 
critico contra Gobierno di 
Nayib Bukele. 


Diasabra ultimo a bira conoci 
un resolucion den proceso pa 
e masacre di El Mozote, na 
unda Ehercito a ehecuta casi 


1.000 civil na 1981, den esey 
a ordena e prison provisional 
contra ex-presidente Alfredo 
Cristiano (1989-1994) y ex- 
directivonan 
di 
Asamblea 
Legislativo di 1993, entre nan 
Zamora, critico di Gobierno 
di Bukele. 


E 
hues 
Mirtala 
Portillo, 
acusa di “opacidad” pa e 
huicio contra mas di un 
dozijn 
di 
militar 
retira, 
den su resolucion a indica 
cu 
e 
personanan 
aki 
supuestamente 
a 
cubri 
e 
procesadonan 
cu 
e 


promulgacion di un ley di 
amnistia na 1993. 


E orden di captura di Zamora 
ta pone den evidencia e 
ignorancia 
di 
hechonan 
historico constatabel, manera 
cu Zamora tabata contra e 
aprobacion di e ley conoci 
como “autoamnistia,” Cecilia 
Medrano, 
candidata 
na 
vice-presidencia pa partido 
Nuestro Tiempo a bisa. 


Na 1993, poco prome cu 
un Comision di Berdad di 
Nacionnan Uni a revela su 


rapport 
tocante 
violacion 
di 
derechonan 
humano 
durante guera civil (1980- 
1992), Asamblea Legislativo a 
promulga e amnistia, cu a ser 
declara inconstitucional na 
2016 pa Sala Constitucional 
di 
Corte 
Supremo 
di 
Husticia. 


Medrano tambe a agrega cu e 
orden aki tambe “por constata 
e instrumentalisacion di un 
sistema hudicial someti pa 
fin politico pa e Gobierno 
actual.” 


“Si nan ta busca castiga 
encubrimento 
di 
crimen 
di lesa humanidad e accion 
principal mester ta dirigi na 
hefaturanan di Forsa Arma 
cu ta ordena blokia acceso na 
filenan militar, protegiendo 
cu 
nan 
e 
personanan 
responsabel di e masacre di 
El Mozote,” el a bisa. 


Esaki 
referiendo 
na 
e 
blokeonan realisa na october 
2020 pa Forsa Arma, y cu 
e presidente Nayib Bukele 
a respalda, cu inspeccion 
ordena pa e hues na e 
momento ey Jorge Guzman. 


Segun Medrano su opinion, 
e orden ta un reaccion na 
e reciente inclusion di tres 
funcionario 
di 
Instituto 
di Acceso na Informacion 
Publico (IAIP) den e lista 
di 
actornan 
“corupto 
y 
antidemocratico” di Merca. 
Yiu 
muhe 
di 
Zamora, 
cineasta Marcela Zamora, 
diasabra ultimo a señala riba 
su Facebook Page cu ta existi 
“un persecucion politico” 
contra su tata. 


“Gobierno di Nayib Bukele 
tin mas di 3 aña investigando 
mi 
tata 
Ruben 
Zamora 
Rivas y nan no por a hayel’e 
nada, pues durante mas di 
40 aña di carera politico y 
diplomatico a utilisa e poder 
como funcionario publico 
pa ponel’e den servicio di 
ciudadanonan Salvadoreño,” 
el a skirbi. 


A finalisa cu “cobardemente 
nan kier cerel’e pa un delito 
cu no ta existi” y tambe a 
bisa cu su tata “No a firma e 
amnistia, cu desde semper e 
tabatin un posicion critico na 
esey.” 

Republica Dominicana: Camara di Diputado ta aproba prestamo di 100 
miyon dollar pa apoya programa di Superate 


(DiarioLibre) - Camara di 
Diputado a aproba ayera 
den un unico lectura un 
prestamo nobo di 100 mi- 
yon dollar (ekivalente na 
5.800 miyon dollar Do- 
minicano) pa fortalece 
e proyectonan social cu 
e programa Superate ta 
ehecuta. 


E prestamo a wordo aproba 
solamente pa diputadonan 
di Partido Revolucionario 
Moderno (PRM) y su ali- 
adonan, ya cu opositornan a 
retira di e sala durante e vo- 
tacion di otro proyecto den 
rechaso di e medidanan cu 
gobierno ta tuma a traves di 
Congreso. 


E prestamo di 100 miyon di 
dollar a wordo subscribi pa 
Banco Internacional di Re- 
construccion y Fomentacion 


y cu e placa ta busca integra 
un servicio unico di protec- 
cion social. 


E contract ta apunta cu e fon- 
donan lo sirbi pa promove in- 
clusion economico y acceso 
na asistencia cu ta responde 
na e crisis. E recursonan ta 
bay wordo usa pa hende den 
pobresa extremo y den cual- 
kier caso di emergencia. 


E rapport cu comision di 
Hacienda 
di 
Camara 
di 
Diputadoa aproba ta establ- 
ece cu e proyecto social ta bay 
beneficia 1.4 miyon di hogar 
incorpora den e programa 
Superate. E famianan aki ta 
bay tin un inversion di Es- 
tado den salud, educacion y 
productividad. 


Segun e motivacion di Poder 
Ehecutivo, alrededor di 35 


mil persona ta bay participa 
den e componente di incur- 
sion economico, mientras cu 
267.542 hogar ta bay benefi- 
cia directamente di e proyec- 
to. 


“Door di loke a keda exponi 
anteriormente, e comision 
permanente di Hacienda a 
dicidi di rindi un rapport 
faborabel na e iniciativa pa 


compronde e beneficionan 
cu e prestamo aki ta bay trece 
pa e programanan social cu ya 
caba gobierno ta implementa 
desde aña 2020,” e rapport 
ta sostene, cu ocho diputado 
a firma y cu a wordo pre- 
senta den sala di Camara di 
Diputado. 


Recientemente e programa 
Superate a entrega bonus di 


emergencia na e famianan 
di San Cristobal cu a wordo 
afecta pa e explosion tragico 
cu a sacudi e pais den luna di 
augustus ultimo. 


Cada famia a ricibi un bonus 
di 20 mil dollar Dominicano, 
ekivalente na 4.300.000 pe- 
sos, den un iniciativa imple- 
menta di manera conhunto 
pa e programa di ayudo y 
proteccion social Superate, 
Sistema Unico de Beneficia- 
rios (Siuben) y Administra- 
dora de Subsidios Sociales 
(ADESS) cu e meta di alivia e 
impacto economico den nan 
hogar- y negoshinan, pa un 
periodo di tres pa cinco luna 


Un total di 615 famia a ricibi 
e bonus di emergencia aki cu 
a wordo concebi como un 
herment integral di ayudo 
den situacionnan di desaster. 


Venezuela: Ta extrae 135 mil ton di sushi for di lago di Maracaibo, cu 
ainda ta contamina 


(ElNacional) - Gobierno 
di Venezuela a saca e aña 
aki 137.756 ton di sushi so- 
lido, hopi di nan comple- 
tamente yen di petroleo, 
for di lago di Maracaibo, 
esun mas grandi di e pais, 
den cual te cu diaranson 
ainda tin sushi y costanan 
contamina door di fuga- 
nan di crudo. 


Vice-presidente 
di 
Obra 
Publico y Servicio, Nestor 
Reverol a indica a traves di 
Instagram cu e desecho aki 
a wordo recogi for di augus- 
tus ultimo, ora cu gobierno 
a pone den marcha un plan 
di limpiesa di e lago, afecta 
pa concurencia di desperdi- 
cio, expansion di un bacteria 
yama ‘verdin’ y e frecuente 
deramenan di petroleo di e 
estatal PDVSA. 


Ademas di e sushi cu a wordo 
extrai, ehecutivo a cambia 
400 kilometer di tuberia cu ta 
sumergi den e awa aki, cu ta 
pertenece na PDVSA, pa otro 
nan mas flexibel pa evita e 
derame- y filtracionnan den e 
reserva di awa dushi mas im- 
portante di e pais. 


Reverol a reitera cu e logronan 
aki ta solamente e comienso 
di e plan cu ta premira di 
cambia 700 kilometer di tu- 
beria, pa e lago stop di mustra 
berde y por recupera den su 
totalidad e color blauw, como 


tambe fiscalisa tur empresa 
cu ta opera den e awanan aki. 


Tocante esaki, piscado Jose 
Luzardo, di 50 aña di edad, 
a splica na EFE cu, aunke tin 
partinan cu ta limpi, e prob- 
lema ta keda persisti na varios 
zona, manera na unda e mes 
ta biba, den municipio San 
Francisco. 


“Ainda nos tin contaminacion 
den e lago, nos no por saca ni 
un cabaron,” e homber a bisa 
cu ta papia di e cantonan di 
e lago completamente perdi 
den petroleo, loke ta bira un 
barera pa esnan cu ta purba 
drenta den e awanan aki. 


Entre e accionnan tuma pa 
Ehecutivo den ultimo cinco 


luna ta destaca e despliegue di 
centenares di piscado cu, den 
nan embarcacionnan, a yuda 
cu e extraccion di plastic. 


Di mesun manera, traha- 
donan publico y boluntari- 
onan a cuminsa haci limpi un 
total di 600 beach afecta pa e 
contaminacion, algun di cual 
ta awe apto pa e uso publico. 


Aunke e ehecutivo ta insisti 
cu e lago ta den excelente 
condicion, ambientalista- y 
ciudadanonan ta kere cu na 
e luga ta biba ainda un emer- 
gencia cu mester keda wordo 
atendi pa mitiga e impacto 
negativo den e economia po- 
ber aki y reduci e expansion 
di enfermedadnan asocia cu e 
contaminacion. 

Actor Sur Koreano Lee Sun Kyun conoci pa e pelicula ‘Parasite’ a ser 
haya morto 


(AP) - Lee Sun-Kyun, e 
actor Sur Koreano miho 
conoci den oriente pa su 
rol den e pelicula “Para- 
site,” a ser haya morto den 
un auto na Seoul riba di- 
aranson, segun autoridad- 
nan a reporta despues di 
simannan di investigacion 
intenso tocante su supues- 
to uso di droga. 


Polis y oficialnan di emergen- 
cia inicialmente a haya Lee 
den loke nan a kere ta un es- 
tado inconsciente den e auto 
para riba un caya. Oficialnan 
di emergencia despues a con- 
firma cu e tabata morto se- 
gun Seongbuk su stacion di 


polis. Nan tabatin tempo ta 
busca Lee di 48 aña despues 
cu a reporta cu e ta perdi. 


Nan a nenga provee mas de- 
taye, incluyendo si nan a de- 
termina cu Lee a kita su pro- 
pio bida. Sinembargo media 
Sur Koreano manera Yonhap 
a bisa cu famia di Lee anteri- 
ormente a reporta na polis cu 
el a sali for di e cas despues di 
a laga atras un mensahe simi- 
lar na un nota di suicidio. Lee 
a hunga un rol importante 
den Parasite, cual a gana un 
Oscar den 4 categoria na 
aña 2020. E pelicula tabata e 
prome pelicula cu no ta den e 
idioma Ingles cu a gana Best 


Un tipo di heatstroke a causa morto di 
fanatico na concierto di Taylor Swift 


(AP) - Un tipo di heast- 
roke ta e causa di morto di 
un fanatico Brasilero cu a 
atende concierto di Tay- 
lor Swift den november, 
segun reportahe forensico 
obteni pa The Associated 
Press riba diaranson a de- 
mostra. 


Ana Clara Benevides di 23 
aña a cay flauw durante Swift 
su di dos cantica durante e 
concierto dia 17 di novem- 
ber na Rio de Janiero, “Cruel 


Summer”, y a fayece oranan 
despues na un hospital local. 
E temperaturanan den e ciu- 
dad e dia aki tabata 40 grado 
Celsius. E fanaticonan a para 
den rij pa oranan prome cu 
e show y varios a acusa e 
organisadornan di no a en- 
trega suficiente awa pa mas 
di 60,000 persona atendiendo 
e concierto na Nilton Santos 
Stadium. Nan a bisa cu nan 
no tabata permiti hiba nan 
mesun awa den e stadion. 
E reportahe di Rio Forensic 


Medical Institute a bisa cu 
Benevides su exposicion na 
e calor a causa un problema 
cardiorespiratorio. Tambe a 
bisa cu e no tabatin condi- 
cionnan existente ni tam- 
poco abuso di substancia cu 
por a causa su morto. E ex- 
perto cu a analisa su curpa a 
bisa den e documento cu su 
“pulmon tabata comprometi 
seriamente y morto repen- 
tino” a causa di e calor. Un di 
Benevides su amistadnan ken 
tambe tabata na e concierto 
a conta media local cu nan a 
ricibi awa mientras nan tabata 
warda pa drenta e stadion. 
Organisadornan di T4Fa bisa 
den un declaracion cu e com- 
pania a “sigui e miho prac- 
ticanan.” a cumpli cu “tur 
exigencia di autoridadnan” y 
a “distribui miles di boter di 
awa” pa e fanaticonan. T4F 
tambe a nenga cu no a per- 
miti niun hende drenta cu 
nan propio boter di awa na e 
concierto. 


Oficina di Ministerio Pu- 
blico (OM) di Rio a habri un 
investigacion criminal. Polis 
di Rio a bisa diaranson den 
un declaracion cu despues 
cu e reportahe forensico keda 
analisa e “representantenan 
di e compania organisando e 
evento lo ser yama pa duna 
nan testimonio.” 


Picture den e historia di 92 
aña di e Academy Awards y 
tabata e prome pelicula Sur 
Koreano cu a gana un Oscar. 
Den e pelicula, Lee a hunga e 
rol di e cabes di un famia rico. 
Lee tabata bao investigacion 
a causa di acusacionnan cu el 
a usa droganan ilegal na e cas 
di un host di bar. Lee a insisti 
cu el a cay den un trampa pa 
consumi e droga y cu e no 
tabata sa kico e droga tabata 


segun Yonhap. Sinembargo 
e investigacion a ricibi cobe- 
rtura extenso riba media y a 
causa rumornan online cu 
no tabata confirma tocante 
no solamente su uso di droga 
sino tambe tocante su bida 
priva. Lee a entrega un de- 
manda contra 2 persona in- 
cluyendo e host, ken el a acu- 
sa di a blackmail su persona. 


Sur Korea tin leynan suma- 


mente estricto contra uso di 
droga y a mira un aumento 
grandi den ofensanan den e 
añanan recien. Siman pasa, 
Agencia di polis a informa cu 
nan a detene mas o menos 
17,150 persona a causa di fab- 
ricacion, trafico, benta y uso 
ilegal di droga e aña aki, mar- 
cando un cantidad record den 
un solo aña. 


Sur Korea tin hopi tempo 
cu e averahe di suicidio mas 
halto den paisnan desaroya. 
Tambe a experiencia un ca- 
dena di cuido entre celebri- 
dadnan cu cantantenan di K- 
pop, politiconan prominente 
y ehecutivonan di negoshi. 
Expertonan a bisa cu comen- 
tarionan online malicioso y 
abusivo ademas di cyberbul- 
lying severo tabata e causa pa 
varios di e suicidionan entre e 
celebridadnan. 


Prome persona na links den e 
potret ta Lee Sun-Kyun. 

Auto a slip dal 2 palo di luz un palo di 
sosten y un borchi trafico ademas a 
resulta herida 


Diadomingo 
mainta 
a 
drenta informe di un ac- 
cidente cu hende herida 
riba 
Wilhelminastraat, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur biniendo nort cu velo- 
cidad halto net na e birada a 
slip baha caminda subi acera 
raspa den banda di un palo di 
luz, ranca un palo di sosten, 


sigui bay dal un borchi trafico 
y finalmente dal basta fuerte 
riba un otro palo di luz. Debi 
na tur e impactonan aki e 
chauffeur a resulta herida. 
Na yegada di e ambulance 
nan a atende e victima y a 
transporte pa hospital. 


Chauffeur di un Kia Sorento di huur a drenta den mondi cu e auto 
despues di a dal 2 auto staciona 


Diadomingo madruga a 
drenta informe di un ac- 
cidente na Palm Beach 
banda di Del Rey Appart- 
ments, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un accidente unda cu e chauf- 
feur di un Kia Sorento a baha 
caminda dal 2 auto staciona 
y un cura di cas despues di e 
impactonan aki e Kia Sorente 
a bay termina kibra den unda 
e chauffeur a baha y core bay 
na pia den e scuridad. Afor- 
tunadamente ningun hende a 
resulta herida pero hopi daño 
y gasto a keda atras. 


Homber sunu y 2 muher na yoramento 
memey caminda den oranan di madruga 


Diadomingo madruga a 
drenta informe di cu tin 
un homber sunu y 2 muher 
na yoramento memey di 
caminda na Belgiëstraat, 
mesora a dirigi un patruya 


na e sitio. 


Na yegada di e patruya a bin 
compronde for di un testigo 
cu e muhernan tabata na yor- 
amento y nan a para un auto y 


a subi bay mientras e homber 
a core bay sconde den e com- 
pleho di apartamento. Polis a 
dal algun buelta mas pero no 
a mira niun di nan 3. 


Ladronnan a probecha di e lonanan pa 
tapa e front di All to Car pa forsa porta 
horta un bicicleta electrico 


Diadomingo mainta tem- 
pran a drenta informe 
di un caso di kiebro y la- 
dronicia na All To Car 
riba L.G. Smith blvd., me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata di 
un caso di ladronicia unda 
ladronnan 
a 
probecha 
e 
lonanan poni den e front pa 
remodelacion asina nan por 
a forsa e porta trankilamente 


pa drenta horta un bicicleta 
electrico. Den transcurso di 
dia a keda di revisa e graba- 
cion di e camaranan di segu- 
ridad pa asina logra captura e 
ladron. 


Polis a detene dama chauffeur burachi cu a 
accidenta riba E.J.”Watty” Vos blvd 


Diadomingo madruga a 
drenta informe di un acci- 
dente riba E.J. “Watty” Vos 
blvd. yegando Paperclip 
Rotonde, mesora a dirigi 


un patruya na e sitio. 
Na yegada di e patruya a 
bin compronde cu un dama 
chauffeur a accidenta ma 
banda di caminda pero a 


purba sigui core pero no a 
logra yega leu. Polis a pone e 
dama supla y esaki a surpasa e 
limite. Polis mesora a detene 
y a bay warda di polis cune. 


riba caya a15 


Diahuebs 28 December 2023 
Bisiñanan a haya molester di holo di 
huma di un sancocho cu un dama Latino 
tabata cushina 


Diasabra atardi a drenta 
informe di molester di 
huma na Santa Cruz, me- 
sora a dirigi un patruya na 
e sitio. 


Na yegada di e patruya a bin 


compronde cu aki ta trata di 
un molester di huma ocasio- 
na pa un dama Latino cu ta- 
bata cushinando un sancocho 
cual ta un tradicion pa haci 
esaki pafor di cas den cura 
unda e palonan kimando ta 


produci e candela pa cushina. 
Como cu aki ta trata di un 
candela chikito y ta controla- 
bel polis a laga e dama sigui 
cushina su sancocho. 


Chauffeur coriendo auto cu velocidad 
halto a perde control bay pega bao di un 
container riba un trailer 


Diadomingo madruga a 
drenta informe di un ac- 
cidente cu hende herida 
na Schotlandstraat banda 
di Caribbean Overseas, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu e chauffeur 
biniendo cu velocidad halto 
a perde control na e birada 
baha caminda manda piedra 
grandi te otro banda di ca- 
minda y finalmente bay pega 
bao di un container riba trail- 


er. Milagrosamente e chauf- 
feur a haya unicamente un 
herida na su cabes. Na yegada 
di e ambulance cu a presenta 
mesora a atende e victima. 


Polis a bay pa un caso di 
maltrato na Pizza Hut 


Diasabra anochi a dren- 
ta informe di un caso di 
maltrato na Pizza Hut na 
Sasaki, mesora a dirigi un 
patruya na e sitio. 


Na yegada di e patruya a bin 
compronde cu un persona 


lo a ser maltrata na e lugar 
pero e agresor a bandona e 
sitio caba. Polis a informa e 
victima cu e lo por pasa na 
recherche pa entrega keho di 
maltrato. 


Polis a bay yuda un persona cu ta usa kruk pero ora el a yega cas baha 
for di auto el a cay y no por a lanta 


Diasabra anochi a drenta 
informe di un peticion pa 
yudansa di polis na Sa- 
bana Grandi, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un persona cu ta core auto 
pero tin problema cu un 
banda di pia y pa cana e mes- 
ter usa kruk y ora cu el a bay 
baha for di auto el a cay y no 
por a lanta. Polis a yud’e lanta 
pero a haya cu ta mihor pa 
laga ambulance control’e. Na 
yegada di e ambulance nan a 
atende y control’e pero afor- 
tunadamente nada a pas’e. E 
persona a keda masha agra- 
decido pa e yudansa y asis- 
tencia duna. 

Chauffeur di van coriendo auto bao influencia a pega soño bay dal palo 
di sosten y tubonan di W.E.B. 


Diasabra atardi a drenta 
informe di un accidente 
na Pos Chikito, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata 
di un chauffeur bao influ- 
encia coriendo un van lo a 
pega soño tras di stuur bay 
dal palo di sosten y tambe e 
tubonan di W.E.B. Debi na 
e impacto e chauffeur a haya 
un bolobonchi. Mirando cu 
e ta bao influencia polis a de- 
tene e chauffeur. 


Dama chauffeur burachi a ocasiona 
un accidente riba un auto di direccion 
contrario 


Diasabra mainta a drenta 
informe di cu tin un dama 
chauffeur burachi corien- 
do riba e banda robes di e 
caminda di rotonde Tanki 
Flip pa Tanki Leendert, 
mesora a dirigi patruyan- 


an pa bay intercept’e. 


Un rato despues a drenta un 
otro informe di cu e Jeep aki 
lo a accidenta na Tanki Leen- 
dert cu un auto contrario. 
Na yegada di e patruya a bin 


compronde cu afortunada- 
mente ningun hende a resul- 
ta herida. Pero polis a detene 
e dama chauffeur di e Jeep pa 
a core auto bao influencia y 
ocasiona un accidente. 


Ladronnan a causa hopi 
destruccion ora di purba 
horta auto na Dadelstraat 


Diasabra mainta a dren- 
ta informe di un caso di 
destruccion y intento di 
ladronicia di un auto na 
Dadelstraat, mesora a di- 
rigi un patruya na e sitio. 


Na yegada di e patruya nan 


no por a kere tur e daño cau- 
sa pa intenta di horta e auto. 
Polis a tuma e keho y a keda 
di bay busca e imagennan di 
e camaranan di seguridad den 
cercania pa asina logra gara e 
malhechornan. 


Polis a confisca auto cu lo tabata envolvi 
den un accidente hit & run 


Diasabra atardi polis di 
trafico cu tabata atendi- 
endo investigacion di un 
accidente hit & run a bay 
na Kas Ariba. 
Eynan a haya e auto cu lo a 


hit & run y a atende cu e 
doño di e auto pero e kier- 
men e daño ta un daño bieu 
y cu e no ta envolvi den nin- 
gun accidente hit & run. Po- 
lis toch no a confia mucho e 


declaracion ey y a confisca e 
vehiculo toch. Takelwagen a 
bini y a bay cu e auto pa mas 
investigacion. 


Cuerpo di rescate di bombero a bay Moko 
pa rescata un cacho cu a cay den un pos di 
como 30 meter hundo 


Diasabra atardi a drenta 
informe di cu un cacho lo 
a cay den un pos na Moko, 
mesora a dirigi e ekipo di 
rescate di bombero na e 
sitio. 


Na yegada di e unidad a nota 
cu aki ta trata di un pos como 
30 meter di profundidad. A 
solicita e unidad specialisa cu 
mas ekipo di rescate cu a pre- 
senta. Despues di a baha den 


e profundidad un personal di 
bombero a logra salba e po- 
ber cacho y a liber’e di caida 
a den e pos. 

Accidente na hit & run na 
Tanki Flip 


Diasabra madruga a dren- 
ta informe di un accidente 
na Tanki Flip, mesora a di- 
rigi un patruya na e sitio. 


Na yegada di e patruya a bin 
compronde cu un s.u.v. blan- 


co grandi a bay pasa un auto 
net para cu esaki ta birando 
na man robes y a dal e sigui 
core bay. Afortunadamente 
ningun hende a resulta her- 
ida. 


Hobencita mal benta bao influencia den 
auto habri den oranan di madruga dilanti 
Royal Plaza Mall 


Diasabra madruga a dren- 
ta informe di cu tin un ho- 
bencita mal benta bao in- 


fluencia di un of otro sub- 
stancia den un auto habri 
para den e parkinglot y tin 


hende ta purba lant’e pero 
e no ta responde, mesora a 
dirigi un patruya na e si- 
tio. 


Na yegada di e patruya cu un 
poco mas di insistencia y for- 
sa a logra lant’e. Polis a nota 
cu e ta basta cansa y a ofrece 
pa hib’e cas pa su mesun bon. 
El a acepta y manera e vehi- 
culo di transporte a yega el a 
subi y drenta pa polis hib’e su 
cas. 


Persona a keda herida despues cu un grupo 
di Venezolano den un auto blanco a bringa 
cune 


Diasabra madruga a dren- 
ta informe di cu tin un 
pelea dilanti di Crystal 
Casino, mesora a dirigi un 
patruya na e sitio. 


Na yegada di e patruya a nota 
cu e bringadornan lo a bay 


caba pero e persona a keda 
herida y a pidi ambulance pa 
e heridanan cu el a ricibi di 
un grupo di Venezolano den 
un auto blanco. Polis a bisa e 
victima cu e por pasa entrega 
un keho na recherche y cu 
nan lo busca e grabacion di 


e camaranan di seguridad pa 
asina logra gara e bringador- 
nan cobarde ey. Na yegada di 
e ambulance nan a atende e 
victima y a transporte pa hos- 
pital. 


Pick-up su stuurwiel a lock 
bay na banda robes dal 
cura di cas, dama a resulta 
herida cu corta na su pia 


Diasabra 
madruga 
a 
drenta informe di un ac- 
cidente cu hende herida 
na Sabana Basora, mesora 
a dirigi tanto polis como 
ambulance na e sitio. 


Na yegada di e patruya a bin 
compronde cu inesperada- 


mente e stuurwiel di e pick- 
up a lock bay bandage robes 
dal riba cura di un cas. Debi 
na e impacto e glas di e porta 
a kibra y a bay corta e pia di e 
dama. Na yegada di e ambu- 
lance nan a atende e victima 
na e sitio mes. 


Taxista burachi saliendo for di rotonde airport a perde control subi e 
piedranan banda di caminda 


Diasabra madruga duran- 
te patruya oficialnan di 
e brigada motorisa a bin 
topa cu un accidente na 
rotonde airport, mesora 
nan a para pa controla. 


A bin resulta cu aki ta trata 
di un taxista cu na salida di 
e rotonde a perde control y 
subi e barancanan pariba di 
e rotonde y a keda pega riba 
e piedranan. Polis a nota cu 
e chauffeur ta burachi y ora 
a test e el a surpasa e limite 


permiti. Esey a haci cu polis a 
detene pa stuur auto bao in- 
fluencia y causa un accidente. 

Danny Blind ta bolbe Ajax como miembro 
di hunta supervisor 


(NLTimes) - Ex-futbolista 
Hulandes, Danny Blind 
a keda nombra como e 
miembro mas nobo di 
hunta supervisor na club 
di futbol di Amsterdam, 
Ajax. 
E 
nombramento 
planea a keda anuncia an- 
teriormente, y a keda for- 
malisa durante un reunion 
di accionista na e Johan 
Cruiff Arena diaranson, 
segun e team. 


Alex Kroess tambe a keda 
nombra formalmente como 
CEO di e club, efectivo 15 di 
maart. 


E trabao di Blind como 
miembro di e hunta ta bay 
continua te al menos no- 
vember 2027. Blind, 62, an- 
teriormente a fungi como 
miembro di e hunta for di 
april 2018 te augustus 2021, 
ora el a retira pa bira assistent 
di manager Louis van Gaal cu 
e team nacional masculino di 
Hulanda. E team a alcansa e 
quart final di Mundial 2022 
na Qatar, pero e perde den 
penalty contra Argentina. 


Na Ajax, Blind ta bay reuni cu 
Van Gaal, kende tambe a keda 


nombra como consehero pa 
yuda den e problemanan re- 
cien di e team masculino na 
e club. Blind tin un historia 
largo cu Ajax. El a hunga den 
493 partido y tabata capitan di 
e team. 


Como hungador, e tabata den 
e team cu a gana e titulo di 
Champions League na 1995 
y e UEFA Cup na 1992. E 
tambe a yuda Ajax gana cinco 
campeonato Eredivisie y cu- 
atro torneo di Cup Hulandes. 
Tambe e tabata coach prin- 
cipal pa tiki mas cu un aña 
cuminsando na maart 2005, 


supervisando otro titulo di 
cup Hulandes. 


Despues e tabatin un tempo- 
rada breve, no exitoso como 
coach di team nacional mas- 


culino despues di Guus Hid- 
dink cu a dura menos di dos 
aña. Blind no a logra trece 
Oranje ni na e Campeonato 
Europeo 2016 ni e Mundial 
2018. 


Kamilah Dammers y Esmond Jones a bira Empleado di Aña di IBiSA 


En conexion cu e celebra- 
cion di Pasco, Minister di 
Deporte a bishita e cena 
di Pasco di IBiSA. Ekipo 
di maneho y staf di IBiSA 
a honra e empleadonan, 
kendenan ta lanta mar- 
duga den weekend pa or- 
ganisa tur e careda- y even- 
tonan deportivo manera: 
landamento,triatlon, 
aquatlon y pa tur e traba- 
onan cu nan ta eherece na 
scol fuera di orario nor- 
mal di trabao. 


Tambe durante e anochi 
special aki, IBiSA a recon- 
oce cinco (5) empleado, esta 
Francis Tromp, Will Eras- 


mus, Charlene Geerman, 
Kamilah Dammers y Wladi- 
mir Wolffcu durante aña 
2023 no a meld ziek, pues 
tabatin 0 “ziektemelding”. 


Adicionalmente, 
IBiSA 
a 
reconoce Kamilah Dammers 
y Esmond Jones como em- 
pleado di aña 2023. 
Pa conclui, Minister Endy 
Croes ta gradici e emplead- 
onan di IBiSA pa e excelente 
trabao cu nan ta eherce y pa 
nan dedicacion y colabora- 
cion durante aña 2023. Al- 
abes Minister Endy Croes ta 
desea henter Pueblo di Aruba 
un prospero aña 2024. 


Novak Djokovic ta spera di sigui hunga den su 40nan manera su amigo 
Tom Brady 


(AP) — Novak Djokovic 
ya a siña hopi di gigante di 
NFL, Tom Brady. Y despu- 
es di a mira Brady hunga 
den su 40nan aña di edad, 
Djokovic, 36, awo ta spera 
cu e por haci mescos. 


Djokovic tin e record mas- 
culino di 24 titulo Grand 
Slam, pero no ta mustrando 
ningun señal di baha velo- 
cidad, mientras e ta prepara 
pa competi pa un record di 
11 titulo Australian Open 
proximo luna. Y mientras cu 
Roger Federer a retira y Ra- 
fael Nadal a keda ausente di 
casi henter 2023 pa motibo di 
lesion, Djokovic ta spera cu 
e tin hopi aña mas ainda den 
top. 


Manera Brady - kende tabata 
den box di Djokovic pa mira 
e strea Serbio gana e final di 
French Open e aña aki - a 


gana su di siete ring di Super 
Bowl cu 43 aña di edad. 
“Tom Brady ta un tremendo 
ehempel di un campeon den 
su sport y un persona cu a 
logra un carera y longevidad 
asina grandi,” Djokovic a bisa 
durante un evento di exhibi- 


cion na Saudi Arabia. “El a 
pone hopi ora y hopi tempo 
den cuida su mes, den recu- 
peracion, den sigura cu den 
un manera henter aspecto 
di su curpa y mente ta cubri 
pa asina e por tin un careda 
largo, exitoso.” 


“Mi conoc’e personalmente 
tambe,” Djokovic a continua, 
“y mi a siña hopi di dje, di su 
ehempel, y mi ta spera mi por 
tin un carera cu ta bay te 40 of 
hasta mas leu - ban wak.” 


Djokovic a culmina un tem- 


porada unda el a gana tres di 
e cuatro titulo Grand Slam 
pero a perde e final di Wim- 
bledon den cinco set contra 
su rival mas recien - Carlos 
Alcaraz. 
Djokovic a bolbe perde con- 
tra Alcaraz diaranson na Ri- 
yadh, 4-6, 6-4, 6-4 pero a bisa 
prome cu e partido di exhibi- 
cion cu e tin expectativanan 
similarmente halto pa proxi- 
mo aña. 
“Mi ta sinti hopi bon den 
mi propio curpa aworaki y 
mi ta hungando un tennis 
di calidad realmente halto,” 
e Serbio di rango top a bisa, 
agregando cu “2023 tabata 
un di e miho temporadanan 
cu mi tabatin den mi bida. Y 
pakico stop mientras ainda bo 
ta hungando tremendo? Pues 
mi ta bay sigui bay y tum’e 
aña pa aña, un pa un, y mira 
con leu mi por bay.” 

China ta sanciona 2 agencia Mericano y 2 individuo pa reportahe di 
abuso di derechonan humano na Xinjiang 


(AP) - China a bisa cu lo 
prohibi entrada na dos 
agencia di investigacion 
Mericano y dos analista 
ken a reporta extensam- 
ente riba acusacionnan di 
abuso di derechonan hu- 
mano cometi contra Uy- 
ghurnan y otro gruponan 
di minoria Musulman na- 
tivo di e pais su region di 
Xinjiang. 


Ministerio di Exterior su vo- 
cero, Mao Ning a anuncia 
diamars anochi cu agencia 
basa na Los Angeles Kha- 
ron, su director di investiga- 
cionnan Edmund Xu y Ni- 
cole Morgret, un analista di 
derechonan humano afilia 
cu Center for Advanced De- 
fense Studies, lo ta prohibi 
di drenta China. Tambe lo 
confirsca cualkier bienes of 


propiedad cu nan tin na Chi- 
na y organisacionnan y indi- 
viduonan na China ta prohibi 
di haci transaccion of di otro 
manera coopera cu nan. 


Den un declaracion riba 
website di e Ministerio, Mao 
a bisa cu e sancionnan contra 


e compania, Xu y Morgret 
tabata consecuencia di un 
reportahe di gobierno Meri- 
cano 
tocante 
derechonan 
humano na Xinjiang. Uy- 
ghurnan y otro nativonan di 
e region ta comparti lasonan 
religioso, linguistico y cul- 
tural cu otronan den Asia 


Central y tin hopi tempo cu 
sentimentonan negativo pa 
cu e control pisa y intentonan 
di partido comunista Chines 
pa cambia nan pa nan alinea 
cu e mayoria di e grupo et- 
nico Han. 


China tin hopi tempo ta re- 
chasa e acusacionnan, bisan- 
do cu e red di facilidadnan 
similar na un prizon via cual 
miles di ciudadano Musul- 
man a pasa tabatin intencion 
di saca e tendencia extremista 
y violento y siña nan habi- 
lidadnan pa trabao. Ex-pris- 
oneronan a describi e condi- 
cionnan fuerte imponi sin un 
proceso legal y exigencianan 
pa nan nenga nan cultura y 
elogia President Xi Jinping 
ademas di e partido comu- 
nista diariamente. China ta 
bisa cu e campnan aki tur ta 


cera, sinembargo varios di e 
ex-prisoneronan 
aparente- 
mente a ricibi sentencianan 
di prison largo otro caminda. 
Acceso na e region pa report- 
eronan, diplomaticonan y 
otronan ta controla estricta- 
mente, di mesun manera cu 
movemento fuera di e region 
di Uyghur, Kazaks y otro mi- 
norianan Musulman. 


“A traves di e publicacion, 
Merca un biaha mas a plama 
storianan falso tocante Xinji- 
ang y ilegalmente a sanciona 
oficialnan Chines y compani- 
anan citando supuesto prob- 
lemanan di derechonan hu- 
mano,” Mao a declara, agre- 
gando cu si “Merca nenga di 
cambia su curso, China no lo 
spanta y lo responde di me- 
sun manera,” Mao a comenta 
na e conferencia di prensa. 


Studiantenan na Indonesia ta protesta contra refugiadonan Rohingya 


(AP) - Studiantenan den 
provincia Aceh di Indone- 
sia a campana diaranson 
exigiendo gobierno tuma 
medida contra e refugia- 
donan Rohingya yegando 
via boto den cantidadnan 
cu ta keda aumenta, mien- 
tras polis a nombra mas 
sospechoso di contraban- 
da di hende. 


Mas di 1,500 Rohingya, ken- 
denan a huy for di atakenan 
violento na Myanmar, awo 
saliendo for di campnan na 
Bangladesh den buskeda di 
un miho bida, a cuminsa bay 
Aceh via Sumatra desde no- 
vember. Nan a ricibi hosti- 
lidad for di otro Musulman- 
nan na Aceh. 


Mas o menos 200 studiante 
a protesta dilanti parlamento 
provincial na Banda Aceh, 
capital di e provincia, pa haci 
un yamado na legisladornan 
pa rechasa e refugiadonan 
Rohingya, bisando cu nan 
presencia ta causa problema 
social y economico den e co- 
munidad. E manifestantenan 
a grita “Bay di aki Rohingya!” 
y a critica gobierno ademas di 
agencia di refugiado di Na- 
cionnan Uni pa nan fracaso 
den maneha e yegada di refu- 
giado. Algun di nan a te hasta 
kima taira riba caya. “Nos ta 
urgi parlamento tuma accion 
firme inmediatamente pa saca 
tur refugiado Rohingya for di 
Aceh,” Teuku Wariza, organ- 
isador di e protesta a declara. 


E manifestantenan a marcha 
na un centro di comunidad 
local na Banda Aceh, unda 
mas o menos 135 Rohingya 
tabata kedando. E manifes- 
tantenan a saca nan paña y 
nan pertenencia, forsando au- 


toridadnan reloca nan na otro 
shelter. Indonesia antes tabata 
tolera e refugiadonan mien- 
tras cu Thailand y Malaysia 
tabata saca nan. Sinembargo 
e hostilidad aumentando for 
di algun di e Indonesnan pa 
cu e Rohingya a pone presion 
riba president Joko Widodo 
su gobierno pa tuma accion. 
Widodo anteriormente e luna 
aki a bisa cu gobierno ta sos- 
pecha un aumento den con- 
trabanda di hende pa cu e au- 
mento di yegada di Rohingya. 


Polis na Banda Aceh riba 
diaranson a nombra 2 otro 
persona sospecha di ta con- 
trabandista di Bangladesh y 
Myanmar despues di e yega- 
da di un boto di refugiado 
dia 10 di december. Un di 
nan, e capitan ken tambe ta 
un refugiado, a ser acusa di 
contrabanda di hende. “E no 
ta un problema facil, esaki ta 
un problema cu desafionan 
grandi,” minister di Exterior, 
Retno Marsudi a conta re- 
porteronan. “UNHCR a rei- 
tera su compromiso pa sigui 
asisti gobierno di Indonesia 
den atende e situacion aki. 

Resultado Sorteo 
27 december 2023 


Cadena Alexander Lottery ta presenta resultado di weganan di suerte 


merdia 



3 



5185 


Sorteo # 4135 


Sorteo # 1009 


Piscis 


FP 


845 


Sorteo # 4135 


Sorteo # 2191 


9686 


4456 


Sorteo # 4135 


9600 


6260 


X2 


5939 


2 
Letter 
C 


0 
1 


10 


160 


1 x Jackpot 


65 


1520 


0 


0 
0 
0 
0 


Proximo Jackpot 


Sorteo # 
Mega Ball 


x afl 8,00 


01-02-07-16-19 


x match 4 
50.000,- 


Sorteo # 6341 
Proximo Jackpot 
X2 


X2 


Sorteo # 864 


320.000,- 


x match 4 


Sorteo # 154 
274934 
4747 


Sorteo # 5934 


x afl. 500,00 


x afl.15,00 
x afl 50.00 


Scorpio 


Sorteo # 8131 
Sorteo # 2453 


Sorteo # 1880 


6489 


7395 


Sorteo # 7175 


6857 


x Jackpot 


x match 4 
x afl. 12,00 


142 


Joker 


6019 
3915 
230.000,- 


x Jackpot 
x match 4+ 


Proximo Jackpot 


01-04-14-16-24 


Afl. 420.000,- 


anochi 


diario 
Korsou 
super4 
flamingo 


- 
8364 
- 
- 
- 
7046 
super5 
- 
- 
1770 
- 
- 


sorteo/servicio 


Departamento di Labor & Investigacion ta 
anuncia aumento di salario minimo 
Y limite di salario pa aplicacion di Ordenansa Laboral 2013 
entrante 1 di januari 2024 


Ta ahusta e suma di salario minimo pa 
un empleado cu tin 18 aña di edad of mas 
entrante 1 di januari 2024 na Afl. 1.986,20 
pa luna y Afl. 463,25 pa siman. 


Pa un empleado di 18 aña of mas cu ta haci 
trabou domestico den un residencia priva, e 
salario minimo ta bira Afl. 926,65 pa luna. Pa 
e empleado domestico cu ta traha 22 ora of 
menos pa siman e suma di salario minimo lo 
bira Afl. 10,30 pa ora. 


Como consecuencia di e ahustacion di e sala- 
rio minimo e limite di salario pa aplicacion di 
e Ordenansa Laboral 2013 (Arbeidsverorden- 
ing 2013) tambe lo subi entrante 1 di januari 
2024. E Ordenansa Laboral 2013 ta e ley cu 
ta regla condicionnan di trabou manera entre 
otro e oranan maximo cu por traha pa dia of 
pa siman, dianan di sosiego, pago di overtime 


ora traha mas cu e maximo ora permisibel 
ariba un dia normal di trabou y pago di over- 
time riba dianan di fiesta. 
E Ordenansa Laboral no ta aplicabel pa tur 
trahado pero ta conta solamente pa traha- 
donan cu ta cay bou di e limite di salario. 


E limite di salario nobo lo bira entrante 1 di 
januari 2024, e salario minimo 
(Afl. 1.986,20) x factor 2.5= Afl. 4.965,50 
pa luna. Esaki ta encera cu trahadonan cu ta 
gana un salario di Afl. 4.965,50 pa luna of 
Afl. 59.586,00 pa aña of menos, ta cay bou di 
proteccion di e Ordenansa Laboral 2013 y tin 
derecho riba tur condicion di trabou stipula 
den e ley aki. 
Departamento di Labor y Investigacion ta 
pidi tur trahado y principalmente dunadonan 
di trabou pa tene bon cuenta cu e cambionan 
aki. 


No tin cambio di tarifa di 
inkomstenbelasting y loonbelasting 
pa aña 2024 
E suma liber di impuesto ta Afl. 30.000 


Pa aña 2024 lo no tin cam- 
bio den e tarifa di inkom- 
stenbelasting y loonbelas- 
ting. Manera conoci e 
mesun tarifa cu ta valido 
pa 
inkomstenbelasting 
ta valido tambe pa loon- 
belasting. E tarifa aki ta 
hopi importante tanto 
pa persona priva, doño di 
trabou y comerciante cu 
tin empresa propio (een- 
manszaak). 


Pa loke ta e suma liber di 
impuesto, esaki ta keda Afl. 
30.000. Esaki ta nifica cu si e 
entrada fiscal ta Afl. 30.000 
of menos pa aña, e persona no 
ta paga inkomstenbelasting of 
loonbelasting den aña 2024. 


Con ta haci e calculacion di 
impuesto? 
Aki ta sigui un splicacion di 
e forma cu ta calcula e suma 
di impuesto. 
Prome cu aplica e tabel pa 
calcula e suma di impuesto 
mester deduci e suma liber 
di impuesto (belastingvrije 
som) di Afl 30.000. 
Na final ta haci e suma di 
impuesto cu a ser calcula, 
un suma cera. 


Ehempel (referi na tabel): 
Entrada fiscal pa aña; Afl. 
65.432 


Suma liber di impuesto; Afl. 
30.000 -/- 
Entrada riba cual ta aplica e 
tabel; Afl. 35.432 (mira cat- 
egoria di entrada nr. 2) 
Kita suma di kolom I (catego- 
ria 2); Afl 34.930 -/- 
Saldo; Afl. 502 


Impuesto riba Afl. 34.930 se- 
gun kolom III (categoria 2); 
Afl. 3.493,00 
Impuesto riba Afl. 502 21% 
segun kolom IV; Afl. 105,42 
Suma total di impuesto; Afl. 
3.598,42 
Inkomstenbelasting of loon- 
belasting cu mester paga; Afl. 
3.598 (pa aña) 


Departamento di Impuesto 
tin un calculator den forma 
di un MS Excel file, cual e 
contribuyentenan por uza 
pa calcula e suma di inkom- 
stenbelasting of loonbelast- 
ing automaticamente. E file 
aki yama ‘Calculator IB-LB 
2024’ y por baha esaki di su 
website impuesto.aw. 


Ta importante pa un y tur, 
specialmente e doñonan 
di trabou cu tin cu prepara 
payroll di nan empleadonan 
durante aña 2024, pa aplica e 
tabel di tarifa di inkomstenb- 
elasting y loonbelasting cor- 
ectamente. 


SERVICIO A21 


Diahuebs 28 December 2023 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Paradera 
Tel. 588 6638 


San Nicolas: 
Seroe Preto 
Tel. 584 4833 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
caha di Orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
handy man. 
Tel.742 6250 
____________________________ 


SERVICIO PUBLICO 
Ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


aviso@bondia.com 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


Pronostico di tempo 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


TA HUUR 
apt. muebla, san Nicolas, 
persona serio. exclui awa, 
electricidad, cable, serlimar, 
gas. No mucha/ no maskota, 2 
ultimo payslip y referencia Prijs 
Fls.850 + 1 luna deposito 
Info: 584 1008 / 594 2502 
______________________________217287 


Tempo: 
Awe tardi y awe nochi: parcialmente nubla cu 
un posibel awasero pasahero 
Den marduga y mañan: parcialmente nubla 
cu un awasero breve 


Temperatura maximo 31 grado Celsius 
Temperatura minimo 27 grado Celsius 
Indice di calor (heat index) den y rond di or- 
anan di merdia: 32 pa 38 grado Celsius 
UV index: 8 


Bahada di solo : 6:23 pm 
Subida di solo : 6:59 am. 


Biento: 
Modera for di direccion oost te oost-noor- 
doost; 
Forsa 3 te 4 (12 te 30 km/ora, 7 te 16 nudo). 
Den dia basta fuerte den rafaga; 
Forsa 5 (31 te 39 km/ora, 17 te 21 nudo). 


Situacion general di tempo pa proximo 
24 ora: 
Den proximo 24 ora e aire transporta pa area 


local lo contene suficiente humedad. Esaki 
lo pone mas nubia forma y pasa riba e isla 
cu posibilidad pa algun awasero pasahero te 
breve localmente. Mas aleu por bisa cu stof 
di Sahara den concentracion leve te modera 
lo stroba visibilidad un poco durante proximo 
dia. Personanan cu tin problemanan di alergia 
mester tene esaki na cuenta y tuma e precau- 
cionan necesario. 


Condicionnan maritimo/estado di lama: 
Na partinan protegi di costa: keto, rond di 1 
pia. 
Na partinan zuid: trankil, entre 2 pa 3 pia. 
Na partinan oost te noordwest di costa: 
Modera cu olanan entre 3 pa 4 pia 


A22 


Diahuebs 28 December 2023 obituArio 


Na een leven vol toewijding aan haar echtgenoot, 
kinderen, kleinkinderen, achterkleinkinderen en 
leerlingen is op 23 december 2023 op 93-jarige 
leeftijd overleden onze moeder, schoonmoeder, 
grootmoeder en overgrootmoeder 


Antonia Jacoba Hagens – 
van der Have 


Echtgenoot: 
George Harold Hagens † 


Kinderen en echtgeno(o)t(e): 
Erna en Rob 
Harold en Lydi 
Eric en Estafani 
Glenn † 
Yvonne en Min 
Jenny 


Kleinkinderen en gezin 
Natasha en Gino 
Jacqueline en Mandy 
Andrew, Emill, Emily, Bella en George 
Jo-Ann, Brian en Jhon Edward 
Zuyata en Deidre 


Huisvrienden: 
Marlene en Loekie 


De begravenis zal plaatsvinden op vrijdag 29 
december 2023 . 


Gelegenheid om afscheid te nemen van 14:00 tot 
16:00 uur bij Aurora Funeral Home, Cumana 76, 
Watty Vos Blvd, Oranjestad, Aruba 


jarige leeftijd 


Antonia Jacoba Hagens – van der Have 


✝ 


✝ 


76, Watty Vos Blvd, Oranjestad, Aruba 


We willen boven de foto: 
En als ik dood ben, treur dan niet 
Ik ben niet echt dood, moet je weten 
Het is mijn lichaam dat ik achterliet 
Dood ben ik pas, als jij mij bent vergeten 
(Bram Vermeulen) 



Hiermee maken wij bekend dat 
Margreet Roose-Tissink 
is overleden op 17-12-2023 
Zij was de weduwe van Jacobus (Ko) Roose 


Moeder van Manita en Astrid Roose 
Oma van Floris, Marnix en Ruben Meeuwis 


De plechtigheid vindt plaats op 
zaterdagochtend 30 december 2023 te Aurora 
Funeral Home van 9 tot 11 uur en daarna 
brengen we haar naar de centrale begraafplaats 
te Sabana Basora. 


Margreet is 89 jaar oud geworden. 



dat 


obus 


op 


Señor ta mi wardador, mi no tin falta di nada. Den 
cunuco di yerba berde e ta ponemi sosega. E ta 
hibami na awa tranquil, pa mi bolbe haya forsa. 
Salmo:23 


Cu inmenso tristeza na nos curason, nos ta anuncia 
fayecimento di: 


Mario Tromp 
Mihor conoci como:” Chomai of Mai” 
*16-08-1937 - † 25-12- 2023 


Na nomber di su: 
Yiunan: Ivy y Reynaldo Geerman 
Bianca y Humphrey Frolijk 


Nieta- y nietonan: 
Iddy Geerman y Jean-Rick Werleman 
Yvar Geerman 
Jovanca Frolijk 
Jomaikel Frolijk 
Bisanieta stima: Jolique Frolijk 


Ex casa y mama di su yiunan: Patricia Werleman 
A cuide te na final manera yiu: Reynaldo Geerman 
Ayudante: German, Filomena, Betesda Home Care 


Rumannan: 
† Jacinto y † Josefa (Fita) Tromp-Trimon 
† Juan Tromp y Aida Tromp-Dijkhoff 
† Faustina Tromp 
Judith Falconi-Tromp y Robert (Robby) 
Glenni Tromp 
† Romi Tromp 


Subrino- y subrinanan: 
Morris Tromp y famia 
Jillian Falconi y famia 
Raymond Tromp y famia 
Jo-Ann Hoogendoorn y famia 
Josimar Coutinho 
Janice Croes 
Alfredo Tromp y famia 
Juan Tromp 
Juanucho Tromp y famia 
Sharlyn Ruiz y famia 


Tur su ihanan, primo(a)nan 


Demas famianan: Geerman, Frolijk, Werleman, 
Tromp, Dijkhoff, Figaroa, Ruiz, Falconi, 
Hoogendoorn, Coutinho, Kelly 
Acto di despedida lo tuma lugar: Diabierna 29 di 
December 2023 na Aurora Funeral Home di 9.00 
pm – 11.00 am. Cremashon lo tuma lugar den seno 
familiar. 


Lamentablemente despues di despedida nos no por 
tuma bishita di condolencia mas na cas y tambe nos 
disculpa si den nos tristeza nos por a lubida di un of 
mas famia. 


Mario Tromp 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Susana Ann Mary Arrindell 
*29-11-1933 - †26-12-2023 


Acto di entiero lo wordo anuncia despues. 


ia 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa 
trankil, 
Pa mi bolbe haña forsa”. 
Salmo: 23 


Nos ta anuncia 
fayecimento di: 
Roberto A. Maria 
*17-04-1954 – †25-12-2023 


Acto di entiero lo wordo 
anuncia despues. 


i: 



servicio A23 


Diahuebs 28 December 2023 


Departamento di Impuesto su dianan di servicio den temporada di fin di aña 


En conexion cu e dianan di fiesta, Departamento di Impuesto ta par- 
ticipa cu ta adapta e servicio na publico den e proximo dianan. Depar- 
tamento di Impuesto ta pidi su contribuyentenan pa tuma bon nota di 
e fechanan y orarionan adapta pa evita cualkier inconveniencia. Aki ta 
sigui un skema di e orarionan den e siguiente dianan. 


Entrante diaranson, dia 3 di januari 2024, Departamento di Impuesto lo ta 
habri bek brindando su servicionan manera custumber. 


Departamento di Impuesto ta gradici tur contribuyente cu a cumpli cu nan 
debernan fiscal durante aña 2023 y ta desea henter pueblo di Aruba un aña 
2024 yena cu bendicion y prosperidad. 


Gerencia di Departamento di Impuesto 


Directie Natuur en Milieu (DNM) lo ta cera pa 
mantencion di edificio y durante dianan di fiesta 


Den cuadro di e dianan di observacion y 
celebracion di Pasco di nacemento y fin 
di aña 2023, DNM su oficina lo ta cera pa 
publico desde diabierna 22 di december 
2023. 


DNM lo ta habri bek diaranson 3 di januari 
2024. DNM ta situa den e edificio monu- 
mental di Uncle Louis Store na B. v/d Veen 
Zeppenfeldt straat#7, San Nicolas y den 
cuadro di mantencion anual parti paden di e 
edificio, e oficina, lo ta cera riba fecha 22 De- 
cember 2023. 


Pa cualkier eventualidad por manda nos un 
mensahe via nos plataforma di Facebook mes- 
senger dnmaruba of por manda un email via 
info@dnm-aruba.org. Pa cualkier melding 
cu emergencia cu tin di haber cu naturalesa y 
medio ambiente por haci esaki via KPA Polis. 


Alabes DNM ta desea un y tur feliz dianan di 
fiesta. Nos ta na porta di fin di aña 2023. Cu 
placer nos ta wak bek e aña aki y ta wak cu nos 
a haci un stap mas den un direccion na unda 
Naturalesa ta mas inclui. Como team nos a 


crece, como directie nos ta mas presente, 
como hende nos ta mas servicial. Nos ta sirbi 
nos dushi pais y crece como persona. Danki 
pa sostene nos trabou. 


Feliz dianan di Pasco y Prospero Aña Nobo. 
Ta sincero deseo di team Directie Natuur en 
Milieu Aruba. 


Orario di Corte di Husticia durante dianan 
di fiesta binidero 


For di 18 di december 
2023 te cu 5 di januari 2024 
Corte Comun di Husticia 


ta cu receso. Diferente for 
di loke generalmente ta 
asumi, esaki no ta nifica 


cu Corte ta cera. Griffie 
di Corte di tur e islanan lo 
keda habri segun orarion- 
an regular (cu excepcion 
di ATV y dianan di fiesta), 
solamente cu lo tin menos 
caso durante e receso. 


En conexion cu e dianan di 
fiesta Corte lo ta cera riba e 
siguiente fechanan: 22 di de- 
cember 2023, 25 di december 
2023, 26 di december 2023, 
29 di december 2023, 1 di 
januari 2024 i 2 di januari 
2024. 


Diaranson 3 di januari 2024, 
empleadonan di Corte lo t’ey 
pa duna servicio atrobe segun 
e orarionan regular. 


Otorgamento di permiso 
general pa Gaita y Dande 


Manera ta tradicion di tur aña, Alto Comisario di Polis 
Sr. Ramon Arnhem, ta convoca un permiso general pa 
presentacion di gruponan di Gaita,Folklore, Aguinaldo 
y Dande dilanti negoshinan riba nos isla. E permiso aki 
ta vigente cuminsando for di dia 1 di December 2023 te 
cu dia 31 di December 2023. 
Contacto: E permiso general aki ta mara na e condicionnan 
manera prome cu cualkier grupo por haci uzo di e permiso 
otorga den e convocacion aki e persona encarga cu e grupo 
mester tuma contacto cu e seccion di Planologia y Informa- 
cion di Cuerpo Policial durante oranan di oficina. For di 7’or 
di mainta te 3’or di atardi y nan number di telefon ta 585- 
2500. Durante fin di siman por tuma contacto cu departa- 
mento di Planologia y Informacion via di Central di Polis na 
number di telefon 100. E personanan en cuestion lo controla 
si e luga caminda e actuacion lo tuma luga ta apropia of no. 


Reglanan: Gruponan di Gaita, Folklore, Aguinaldo y Dande 
por haci nan presentacion te cu 10’or di anochi. No mag stro- 
ba ni trece trafico den peliger bou di ningun circunstancia. No 
mag laga sushi of cualkier desperdicio atras riba caminda pu- 
blico despues di e presentacion. No mag toca den vecindario 
di misa durante sirbishi, hospital, casnan di anciano of otro 
instituto cu ta duna cuido medico, ni den vecindario di sta- 
cionnan di gasolin. 


Recordatorio: E permiso aki ta conta specialmente pa Gaita, 
Folklore, Aguinaldo y Dande. E permiso aki NO ta conta pa 
un banda, conhunto of agrupacion musical. Durante control 
Polis mira cu un banda of agrupacion musical ta tocando cu 
no ta gaita of dande lo para e evento cu consecuencia cu por 
haya un multa. Banda of agrupacion musical mester busca un 
permiso general. 


Cuerpo Policial ta subraya cu mester obedece tur ordo di Polis 
relaciona cu Orden Publico y Polis ta autorisa pa para e evento 
na momento cu Orden publico ta rekeri esaki of na momento 
cu constata cu a viola cualkier di e condicionnan aki. 


